sagorsarker/bangla-wikipedia huggingface dataset:
খ্যুং-পো-র্নাল-'ব্যোর

খ্যুং-পো-র্নাল-'ব্যোর () (১০৫০-১১২৭) একজন বিখ্যাত তিব্বতী বৌদ্ধ পণ্ডিত ছিলেন যিনি শাংস-পা-ব্কা'-ব্র্গ্যুদ ধর্মীয় গোষ্ঠী প্রতিষ্ঠা করেন।
খ্যুং-পো-র্নাল-'ব্যোর তিব্বতের পূর্ব গ্ত্সাং অঞ্চলের স্ন্যে-মো-রা-মাংস () নামক স্থানে জন্মগ্রহণ করেন। তার পিতার নাম ছিল খুং-র্গ্যাল-স্তাগ-স্ক্যে () এবং মাতার নাম ছিল ম্গো-গ্জা'-ব্ক্রা-শিস-স্ক্যিদ ()। তেরো বছর বয়সে তিনি বোন ধর্ম বিষয়ে গ্যুং-দ্রুং-র্গ্যাল-বা () এবং অতিযোগ তত্ত্ব সম্বন্ধে 'ব্যুং-গ্নাস-সেং-গের () নিকট শিক্ষাগ্রহণ করেন। এছাড়া তিনি নিরুপা নামক বৌদ্ধ পণ্ডিতের নিকট আ-মা-না-সা'ই-ছোস-স্কোর-ন্যের-ল্ঙ্গা () নামক অতিযোগ তত্ত্বের ওপর শিক্ষাগ্রহণ করেন। এরপর তিনি নেপাল যাত্রা করে রত্নাকরগুপ্ত নামক বৌদ্ধ পণ্ডিত এবং রত্নবজ্র, ক্ষেত্রবজ্র ও অতুল্যবজ্র নামক মৈত্রী পার তিন শিষ্যের নিকট শিক্ষালাভ করেন। এরপর তিনি ভারতে দানশীল নামক নারো পার শিষ্য ও মৈত্রী পার নিকট ধর্মশিক্ষালাভ করেন। এরপর নারো পার ভগিনী নিগুমার নিকট নিগুমার ছয় যোগ সম্বন্ধে শিক্ষালাভ করেন। এছাড়া তিনি রাহুলগুপ্তবজ্র, কমলরক্ষিত ও বিরূপার শিষ্যা সুখসিদ্ধির নিকটেও শিক্ষালাভ করেন। খ্যুং-পো-র্নাল-'ব্যোর বিখ্যাত তিব্বতী বৌদ্ধ পণ্ডিত ও গ্লাং-থাং বৌদ্ধবিহারের প্রতিষ্ঠাতা গ্লাং-রি-থাং-পো-র্দো-র্জে-সেং-গের () নিকট দীক্ষালাভ করেন। খ্যুং-পো-র্নাল-'ব্যোরের ছয়জন প্রধান শিষ্য ছিলেন র্মে'উ-স্তোন (), গ্যোর-পো-র্গ্যা-মো-ছে, র্ঙ্গুল-স্তোন-রিন-দ্বাং (), লা-স্তোদ-পা-দ্কোন-ম্ছোগ-ম্খার (), ঝাং-স্গোম-ছোস-সেং (), র্মোগ-ল্চোগ-পা-রিন-ছেন-ব্র্ত্সোন-'গ্রুস ()। এঁদের মধ্যে তিনি একমাত্র র্মোগ-ল্চোগ-পা-রিন-ছেন-ব্র্ত্সোন-'গ্রুসকে নিগুমার ছয় যোগ সম্বন্ধে শিক্ষাদান করেন।
মৈত্রী পা

মৈত্রী পা বা মৈত্রীপাদ বা মৈত্রীগুপ্ত বা অদ্বয়বজ্র (১০০৭-১০৮৫) একজন বিখ্যাত ভারতীয় মহাসিদ্ধ ছিলেন।
তিনি মহামুদ্রা সন্বন্ধীয় তত্ত্বের শিক্ষক ছিলেন। তার প্রধান শিক্ষক ছিলেন শবর পা ও রত্নাকরশান্তি এবং প্রধান শিষ্য ছিলেন মার-পা-ছোস-ক্যি-ব্লো-গ্রোস। মৈত্রী পা রত্নগোত্রবিভাগ ও ধর্মধর্মতাবিভাগ গ্রন্থ দুইটি পুনরাবিষ্কার করেন, যদিও বিক্রমশীলা বিশ্ববিদ্যালয়ে তার শিক্ষক জ্ঞানশ্রীমিত্র সাকারসিদ্ধিশাস্ত্র এবং সাকারসংগ্রহ গ্রন্থ দুইটি রচনার সময়ে ধর্মধর্মতাবিভাগ গ্রন্থ সম্বন্ধে পরিচিত ছিলেন। মৈত্রী পা এই গ্রন্থের শিক্ষা আনন্দকীর্তি ও সজ্জন নামক দুই বৌদ্ধ ভিক্ষুকে দান করেন।
সম্রাট পেঙ্গুইন

এম্পেরার পেঙ্গুইন বা সম্রাট পেঙ্গুইন (ইংরেজি: Emperor Penguin) ("Aptenodytes forsteri") পেঙ্গুইন প্রজাতিদের মধ্যে সবথেকে লম্বা এবং সবথেকে ভারি পেঙ্গুইন। এদের বসবাস হল অ্যান্টার্কটিকাতে। মহিলা এবং পুরুষ দুজনেরই সমান মাপের পালক আছে এবং দুজনেরই উচ্চতা সমান হয়। এদের উচ্চতা হয় ১২২ সেমি (৪৮ ইঞ্চি) এবং এদের ওজন হয় ২২-৪৫ কেজি (৪৯-৯৯ পাউন্ড)। এদের একটি প্রাপ্তবয়স্ক পেঙ্গুইনের উচ্চতা ৬ থেকে সাড়ে ৬ ফুট পর্যন্ত হয়।
এদের পৃষ্ঠীয় দিক এবং মাথা কালো এবং রুঢ়ভাবে সাদা পেট থেকে অঙ্কিত হয়, এদের বুক হয় ফ্যাকাসে হুলুদ রঙের এবং কানে উজ্জ্বল হলুদ রঙের দাগ দেখতে পাওয়া যায়। সব পেঙ্গুইনদের মতোই এরাও উড়তে পারে না। এদের শরীর হয় মসৃণ, পাখনাগুলো চ্যাপ্টা এবং বলিষ্ঠ ফ্লিপারে পরিণত হয়েছে সামুদ্রিক আবহাওয়ার সাথে মানিয়ে নেওয়ার জন্য।
এদের প্রধান খাদ্য হল মাছ এবং তা ছাড়াও এরা কবচী, ক্রিল, স্কুইড ইত্যাদিও খাদ্য হিসেবে গ্রহণ করে থাকে। এই প্রজাতি জলের মধ্যে প্রায় ১৮ মিনিট ধরে ডুবে থাকতে পারে এবং এরা ৫৩৫ মিটার (১,৭৫৫ ফুট) গভীরতা পর্যন্ত ডুব দিতে সক্ষম। এই সুবিধার জন্য এদের শরীরে বেশকিছু অভিযোজনের ব্যবস্থা আছে যা হল কম অক্সিজেন পর্যায়ে কাজ করার জন্য অসাধারণভাবে কাঠামোগত হিমোগ্লোবিন থাকে এদের শরীরে। বারোট্রমা কমাতে এদের শরীর প্রচণ্ড শক্ত হাড় দিয়ে গঠিত। এবং এরা তাদের শরীরের বিপাক কমানোর জন্য বিভিন্ন গৌণ অঙ্গ বন্ধ রাখতে পারে।
এরাই একমাত্র পেঙ্গুইন জাতি যারা শীকালের অ্যান্টার্কটিকাতে প্রজনন করে। প্রজননের জন্য এই পেঙ্গুইনরা ৫০-১২০ কিলোমিটার (৩১-৭৫ মাইল) স্থানান্তর করে প্রজনন ক্ষেত্রে। মহিলারা একটাই ডিম পারে, যেটা পুরুষরা তা দেয়। আর তখন মহিলারা ভোজনে সমুদ্রে ফিরে যায়। এদের আয়ু প্রধানত ২০ বছর হয়, অবশ্য কিছু কিছু সমউ দেখা গেছে যে কিছু কিছু পেঙ্গুইন ৫০ বছর বয়স পর্যন্তও বাঁচতে পারে।
৯এক্সএম

৯এক্সএম হল মুম্বাই ভিত্তিক ভারতে সম্প্রচারিত একটি ভারতীয় হিন্দি গানের টেলিভিশন চ্যানেল। চ্যানেলটি ৯এক্স মিডিয়া মালিকানাধীন, প্রাইভেট ইকুইটি ফান্ড বিনিয়োগকারী একটি সাহচর্য মালিকানাধীন ভারতীয় টেলিভিশন সম্প্রচারক।
৯এক্সএম সাম্প্রতিক মুক্তিপ্রাপ্ত বলিউড গান সম্প্রচারসহ বাড়ে এবং ছোটে, ভিগি বিল্লি, বাদশা ভাই এবং দ্যা বিটেল নাট এর মত মজাদার সব অ্যানিমেশন চরিত্রের মাধ্যমে মজাদার সব চুটকি মিশিয়ে প্রাণবন্ত করে প্রচার করে থাকে।
নিগুমা

নিগুমা দশম শতাব্দীর একজন বিখ্যাত ভারতীয় বৌদ্ধ যোগিনী ছিলেন।
তার জীবন সম্বন্ধে বিশেষ কিছু জানা যায় না। তিনি কাশ্মীরে এক ধনী ব্রাহ্মণ পরিবারে জন্মগ্রহণ করেন। ঐতিহাসিকদের মতে তিনি বিখ্যাত বৌদ্ধ সাধক নারো পার ভগিনী বা সঙ্গিনী ছিলেন। শাংস-পা-ব্কা'-ব্র্গ্যুদ ধর্মীয় গোষ্ঠীর প্রবক্তা খ্যুং-পো-র্নাল-'ব্যোর তার প্রধান শিষ্য ছিলেন যাকে তিনি নিগুমার ছয় যোগ সম্বন্ধে শিক্ষাদান করেন। নিগুমার জীবন নিয়ে র্মোগ-ল্চোগ-পা-কুন-দ্গা'-'ওদ () নামক এক বৌদ্ধ লামা একটি সংক্ষিপ্ত জীবনী রচনা করেছেন।
ম্যাকোর্নি পেঙ্গুইন

ম্যাকোর্নি পেঙ্গুইন (ইংরেজি: Macaroni Penguin) "Eudyptes chrysolophus") হল একধরনের পেঙ্গুইন প্রজাতি যারা সাবআন্ট্রাকটিক ও আন্ট্রাকটিক পেনিনসুলা অঞ্চলে বসবাস করে। এরা রয়্যাল পেঙ্গুইন দের সাথে অনেকটা একইরকম মিলের এবং কেউ কেউ এদেরকে একই উপজাতি বলে ধরে। এদের একটা হলুদ রঙের ঝুঁটি আছে। এদের মুখ এবং ওপরের অংশ কালো হয় এবং আস্তে আস্তে তা নিচের দিকে সাদা হয়ে যায়। প্রাপ্তবয়স্ক ম্যাকোর্নি পেঙ্গুইনদের ওজন হয় ৫.৫ কেজি (১২ পাউন্ড) এবং এরা প্রায় ৭০ সেমি (২৮ ইঞ্চি) লম্বা হয়। পুরুষ এবং মহিলা পেঙ্গুইনরা মোটামুটি একইরকম দেখতে হয় কিন্তু পুরুষরা মহিলাদের থেকে কিছুটা বেশি লম্বা এবং শক্তিশালী হয় এবং পুরুষ পেঙ্গুইনদের ঠোঁট কিছুটা বড় হয় মহিলাদের থেকে। সব পেঙ্গুইনদের মতোই এরাও উড়তে পারে না। এদের শরীর হয় মসৃণ, পাখনাগুলো চ্যাপ্টা এবং বলিষ্ঠ ফ্লিপারে পরিণত হয়েছে সামুদ্রিক আবহাওয়ার সাথে মানিয়ে নেওয়ার জন্য। এদের চোখ লাল রঙের হয়।
এদের প্রধান খাদ্য হল মাছ এবং তা ছাড়াও এরা কবচী, ক্রিল, স্কুইড ইত্যাদিও খাদ্য হিসেবে গ্রহণ করে থাকে। এই পাখিরা বছরে একবার পালক ত্যাগ করে। তখন তারা ৩ থেকে ৪ সপ্তাহ সমুদ্রতটে কাটায় এবং তারা নির্মোচন করবার পরে সমুদ্রে ফিরে যায়। এই পেঙ্গুইনদের প্রজনন ক্ষেত্র সবথেকে বৃহত্তম এবং ঘন অন্যান্য প্রজাতিদের তুলনায়। গরমকালে প্রজননের পরে তারা ৬ মাস সমুদ্রে কাটাবার জন্য যায়। ২০০৯ এর এক সমীক্ষায় জানা গাছে যে এই পেঙ্গুইনরা কারগুলেন দ্বীপপুঞ্জ থেকে ১০,০০০ কিলোমিটার পরিযান করে ভারত মহাসাগরে আসে। ১৮ মিলিয়ন হল এদের জনসংখ্যা এবং এই প্রজাতিটি পেঙ্গুইনদের মধ্যে সবথেকে বেশি জন্সংখ্যাপূর্ণ। কিন্তু ১৯৭০ সাল থেকে এদের সংখ্যা কমে আস্তে শুরু করে এবং এদেরকে বিপজ্জনক প্রজাতির মধ্যে ধরা হয়।
একজন জার্মান ন্যাচেরালিস্ট জোহান ফ্রেডরিক ভন ব্র্যান্ডট ১৮৩৭ সালে এই ম্যাকোর্নি পেঙ্গুইন সম্বন্ধে বর্ণনা দেন। এটা পেঙ্গুইনের ৬ টা প্রজাতির মধ্যে একটি উপজাতি যার নাম হল "Eudyptes", এদেরকে একইসাথে বলে ঝুঁটিওয়ালা পেঙ্গুইন। গণের এই নামটি আবিষ্কৃত হয়েছে প্রাচীন গ্রিক শব্দ eu মানে "ভালো" এবং dyptes মানে "ডুবুরি" এর থেকে। এর বিজ্ঞানসম্মত নামটি নেওয়া হয়েছে প্রাচীন গ্রিক শব্দ chryse মানে "সোনালী", এবং lophos মানে "ঝুঁটি" এর থেকে।
এই প্রচলিত নামটি নেওয়া হয়েছিল ফকল্যান্ড দ্বীপপুঞ্জ থেকেই ঊনবিংশ শতাব্দীতে। ইংরেজ নাবিকরা এদের বিখ্যাত ঝুঁটির জন্য এদেরকে এই নামে ডাকে। ম্যাকোর্নিসম হল ইংল্যান্ডের একটি প্রচলিত শব্দ যা ওখানকার অষ্টাদশ শতাব্দীর ফ্যাশনকে বোঝায়। যে মানুষ এই ফ্যাশনকে রপ্ত করে তাদেরকে "ম্যাকোর্নি" বলে ডাকা হয়, যা একটি প্রচলিত গান "Yankee Doodle" নামে পরিচিত।
চার্লস স্টার্ক ড্রেপার

চার্লস স্টার্ক ড্রেপার একজন মার্কিন বিজ্ঞানী ও প্রকৌশলী। তিনি জাড্যভিত্তিক যান পরিচালনা (ইনার্শিয়াল ন্যাভিগেশন) নামক ব্যবস্থার জনক হিসেবে পরিচিত। তিনি ম্যাসাচুসেট্‌স ইনস্টিটিউট অফ টেকনোলজি-র ইন্সট্রুমেন্টেশন ল্যাবরেটরির প্রতিষ্ঠাতা এবং পরিচালক ছিলেন। পরে তাঁর সম্মানে এটির নামকরণ করা হয় চার্লস স্টার্ক ড্রেপার ল্যাবরেটরি।
ড্রেপার মিজুরির উইন্ডসরে ১৯০১ সালের ২ অক্টোবর জন্মগ্রহণ করেন। তিনি স্ট্যানফোর্ড বিশ্ববিদ্যালয় থেকে ১৯২২ সালে মনোবিজ্ঞান বিষয়ে কলাবিদ্যায় স্নাতক উপাধি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৯২৬ সালে তড়িৎ-যন্ত্র প্রকৌশল ক্ষেত্রে বিজ্ঞানে স্নাতক, পদার্থবিজ্ঞান বিষয়ে ১৯২৮ সালে বিজ্ঞানে স্নাতকোত্তর এবং ১৯৩৮ সালে বিজ্ঞানের ডক্টরেট উপাধি অর্জন করেন। ড্রেপার ১৯৩৫ সালে ম্যাসাচুসেট্‌স ইনস্টিটিউট অফ টেকনোলজির বিমানচালনা বিজ্ঞান ও মহাকাশযান চালনা বিজ্ঞান (অ্যারোনটিক্স অ্যান্ড অ্যাস্ট্রোনটিক্স) সহকারী অধ্যাপক হিসেবে যোগদান করেন। তিনি ১৯৩৯ সালে বিমানচালনা প্রকৌশল বিভাগের পূর্ণকালীন অধ্যাপক নিযুক্ত হন।
ড্রেপার মার্কিন যুক্তরাষ্ট্রের জাতীয় প্রকৌশল অ্যাকাডেমির একজন সদস্য ছিলেন।। তিনি মার্কিন পদার্থবিজ্ঞান সমাজ, মার্কিন শিল্পকলা ও বিজ্ঞান অ্যাকাডেমি, মার্কিন যন্ত্র প্রকৌশলী সমাজ এবং ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স-এর একজন সদস্য ছিলেন।
জোয়ান মিরো

জোয়ান মিরো ই ফেরা (; ২০ এপ্রিল ১৮৯৩ – ২৫ ডিসেম্বর, ১৯৮৩) একজন কাতালান স্প্যানিশ চিত্রশিল্পী, ভাস্কর্যশিল্পী এবং সিরামিকান ছিলেন। তিনি বার্সেলোনায় জন্মগ্রহণ করেছিলেন। তার কাজের উদ্দেশ্যে একটি জাদুঘর উৎসর্গ করা হয়েছে। ১৯৭৫ সালে তার নজের স্থান বার্সেলোনায় প্রতিষ্ঠিত এ জাদুঘরের নাম ফান্ডাসিও জোয়ান মিরো এবং অপর একটি জাদুঘরের নাম ফান্ডাসিও পিলার ই জোয়ান মিরো, যা ১৯৮১ সালে তার দত্তক শহর পালমা দ্য ম্যাজোর্কাতে প্রতিষ্ঠিত হয়।
আন্তর্জাতিক স্বীকৃতি লাভ করে তার কাজগুলো অধিবাস্তবাদী রুপ লাভ করতে থাকে। যেমনঃ আধা-সচেতন মনের জন্য একটি স্যান্ডবক্স, শিশুর মত এক পুনঃআবির্ভাব এবং কাতালান গৌরবের উদ্ভাস। ১৯৩০ সাল থেকে শুরু করে তার নানাবিধ সাক্ষাৎকারে মিরো পুঁজিবাদী সমাজকে সমর্থন করার এক প্রচলিত চিত্রকলা পদ্ধতিকে বিকশিত করে তোলেন এবং প্রতিষ্ঠিত চিত্রকলার দৃশ্যমান বস্তুকে উপরে উঠিয়ে তিনি তার বিখ্যাত "চিত্রকলার হত্যা" ঘোষণা করেন।
স্বর্ণকারিগর এবং এক ঘড়িনির্মাতার বাড়িতে জন্মগ্রহণ করে, তিনি বার্সেলোনার প্রতিবেশী ব্যারি গোটিক-এর বড় হন। তার পিতা মিকুয়েল মিরো অ্যাডজেরিয়াস এবং মাতা ডলোরস ফেরা। তিনি সাত বছর বয়সে ক্যারিয়াস দেল রেজোমির ১৩, একটি মধ্যযুগীয় প্রাসাদে আঁকা শুরু করেন। ১৯০৭ সালে তিনি প্রথমবারের মত লাঁ লোৎজা নামক এক ফাইন আর্টসে ভর্তি হন, তার বাবার আতঙ্ক থাকা সত্ত্বেও। তিনি সিরকল আর্টিসটিক স্য সান্ট লুক-এ পড়াশোনা করেন এবং ১৯১৮ সালে ডালমু গ্যালারীতে তিনি তার একক প্রদর্শনী করেন, যেখানে তিনি তার কাজ উপহাসিত হয় এবং মুছে ফেলা হয়। বিদেশের কিউবিস্ট ও অধিবাস্তববাদীদের মাধ্যমে অনুপ্রাণিত হয়ে মিরো মন্টপারনাসেতে জমায়েত হওয়া শিল্পসম্প্রদায়ে ঢুকে পড়েন এবং ১৯২০ সালে প্যারিস যান। তবে তিনি গ্রীষ্মগুলো কাতালোনিয়াতেই কাটাতেন।
বিংশ শতকের চিত্রকলার ওপর মিরো বিরাট প্রভাব রেখেছেন, বিশেষত আমেরিকান বিমূর্ত অভিব্যক্তিবাদী শিল্পী যেমন মাদারওয়েল, মাত্তা এবং রোথকোর ওপর। তিনি মূলত তার গীতধর্মী বিমূর্ততার প্রভাবই রেখেছিলেন। এছাড়াও রঙ ক্ষেত্রর শিল্পকলা ছিল ফ্রাঙ্কেনথালের, ওলিটস্কি লুইস এবং অন্যান্যদের অগ্রদূত।
তার কাজ পল র‍্যান্ড এবং লুসিয়ান ডেসহ আধুনিক ডিজাইনারদের ওপরও প্রভাব রাখে। এছাড়াও প্রভাব রাখে জুলিয়ান হ্যাটনদের মত শিল্পীদের ওপর।
১৯৭৯ সালে মিরো বার্সেলোনা বিশ্ববিদ্যালয় থেকে সম্মানসূচক "অনরিস কসা" পুরস্কার লাভ করেন। হার্টের রোগ দীর্ঘদিন ভুগে ২৫শে ডিসেম্বর, ১৯৮৩ সালে তিনি পালমা, ম্যাজোর্কায় শেষনিঃশ্বাস ত্যাগ করেন।
১৯৫৪ সালে তাকে ভেনিস বাইএনাল প্রিন্ট নির্মাণ পুরস্কার দেয়া হয়। ১৯৫৮ সালে তিনি লাভ করেন গগেনহাম আন্তর্জাতিক অ্যাওয়ার্ড, এবং ১৯৮০ সালে তিনি রাজা স্পেনের জুয়ান কার্লোস-এর কাছ থেকে ফাইন আর্টসে স্বর্ণপদক পান।
১৯৮১ সালে পালমার শহরের কাউন্সিল (ম্যাজোর্কা) "ফান্ডাসিও পিলান ই জোয়ান মিরো আ ম্যালোর্কা" নামক চার স্টুডিওধারণকারী একটি প্রতিষ্ঠানের প্রতিষ্ঠা করেন যার জন্য মিরো অর্থপ্রদান করে।
আজকের বাজারে মিরোর শিল্প $২৫০, ০০০ থেকে $২৬ মিলিয়ন আমেরিকান ডলারে বিক্রি হয়। আমেরিকার "লা ক্যারেসা দেস এতোলিস" (১৯৩৮) শিল্পকলাটি ৬ই মে ২০০৮ সালে সব্বোচ্চ $১৭ মিলিয়ন আমেরিকান ডলারে বিক্রি হয়। ২০১২ সালে, "পেইন্টিং-পোয়েম" ("লে কর্পস দ্য মা ব্রুনে পুইসকোয়ে জে এল. আইমে কোমে মা চ্যাট্টে হ্যাবিলে এন ভার্ট সালাদে কোমে দ্য লাঁ গ্রীলে সে'এস্ট পারেইল") (১৯২৫) ক্রিস্টির লন্ডন বাজারে $২৬ মিলিয়ন পাউন্ডে বিক্রি হয়। ঐ বছরই লন্ডনের সোথেবিতে "পেইনচার (ইটোইল ব্লিউ)" (১৯২৭) ২৩.৬ মিলিয়ন পাউন্ডে বিক্রি হয় যা প্যারিস নিলামে যে দামে বিক্রি হয় তার প্রায় দুগুণ এবং কোনপ্রকার নিলামের শিল্পের জন্য সর্বোচ্চ দাম
টিং লি

টিং লি অণুতরঙ্গ, লেজার এবং অপটিক্যাল কমিউনিকেশন ক্ষেত্রের একজন চীনা-মার্কিন বিজ্ঞানী।
লি ১৯৩১ সালের ৭ জুলাই নানজিংয়ে জন্মগ্রহণ করেন। লি দক্ষিণ আফ্রিকার ইউনিভার্সিটি অব উইটওয়াটারস্র্যান্ড থেকে ব্যাচেলর ডিগ্রি এবং নর্থওয়েস্টার্ন বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৯৫৭ সালে বেল ল্যাব্‌স এ যোগদান করেন এবং ১৯৯৮ সালে অবসর গ্রহণ করেন।
'ছাদ-খা-বা-য়ে-শেস-র্দো-র্জে

'ছাদ-খা-বা-য়ে-শেস-র্দো-র্জে () (১১০১-১১৭৫) একজন বিখ্যাত তিব্বতী বৌদ্ধ পণ্ডিত ছিলেন যিনি ব্লো-স্ব্যোং-দোন-ব্দুন-মা () নামক একটি বিখ্যাত গ্রন্থ রচনা করেন।
'ছাদ-খা-বা-য়ে-শেস-র্দো-র্জে ১১০১ কগ্রিষ্টাব্দে তিব্বতের লুরো নামক স্থানে ব্যা পরিবারগোষ্ঠীতে জন্মগ্রহণ করেন। তার পিতার নাম ছিল 'ফাগ্স-পা-স্ক্যাব্স () এবং মাতার নাম ছিল ব্সোদ-নাম্স-স্ক্যিদ ()। তিনি শৈশবে রাস-ছুং-র্দো-র্জে-গ্রাগ্স-পা নামক বিখ্যাত বৌদ্ধ পণ্ডিতের ছাত্র ছিলেন। একুশ বছর বয়সে ম্খান-পো-র্ত্সে-বের-বা () ও ছাগ্স-রিন-ছেন-'ছাং () নামক দুই বৌদ্ধভিক্ষু তাকে শিক্ষার্থীর শপথ দান এবং বিনয় সম্বন্ধে শিক্ষাদান করেন। তিনি তেইশ বছর বয়সে ত্শা-রোং-জো-স্তান (), ঝাং-শেস-রাব-স্প্রিং () এবং দ্বাগ্স-পো-গ্তসাং-'দুল-বা () নামক তিন বৌদ্ধভিক্ষুর নিকট হতে ভিক্ষুর দীক্ষাগ্রহণ করেন। তিনি দ্গে-ব্শেস-ব্ত্সান () নামক বৌদ্ধ পণ্ডিতের নিকট মৈত্রেয়র সূত্রালঙ্কার, রাস-ছুং-র্দো-র্জে-গ্রাগ্স-পার নিকট মি-লা-রাস-পার তান্ত্রিক শিক্ষা, ম্যাং-ল্চাগ্জ-ঝিং-পা () নামক বৌদ্ধ পণ্ডিতের নিকট ব্লো-স্ব্যোং তত্ত্ব ও গ্লাং-রি-থাং-পা নামক বিখ্যাত পণ্ডিত রচিত ব্লো-স্ব্যোং-ত্শিগ্স-ব্র্গ্যাদ-মা () নামক গ্রন্থ এবং দ্গে-ব্শেস-লুগ্স-স্মাদ-পা () নামক বৌদ্ধ পণ্ডিতের নিকট স্নে'উ-জুর-পা-য়ে-শেস-'বারের লাম-রিম সংক্রান্ত শিক্ষালাভ করেন। এরপর তিনি শা-রা-বা-য়োন-তান-গ্রাগ্স () নামক বিখ্যাত বৌদ্ধ শিক্ষকের নিকট তেরো বছর ধরে ব্দাগ-গ্ঝান-ম্ন্যাম-ব্র্জেস () নামক অতীশ দীপঙ্করের গুহ্যসাধনা সহ ব্লো-স্ব্যোং তত্ত্বের বহু শিক্ষাদান করেন। 
১১৪১ খ্রিষ্টাব্দে শা-রা-বা-য়োন-তান-গ্রাগ্সের মৃত্যু হলে তিনি লাম-রিম ও ব্লো-স্ব্যোং তত্ত্ব সম্বন্ধে শিক্ষাদান করেন। তিনি ব্লো-স্ব্যোং-দোন-ব্দুন-মা () নামক ব্লো-স্ব্যোং তত্ত্বের ওপর একটি বিখ্যাত গ্রন্থ রচনা করেন। তিনি লাসা শহর থেকে সত্তর কিলোমিটার উত্তর-পূর্বে 'ছাদ-খা বৌদ্ধবিহার স্থাপন করেন। তার প্রধান শিষ্য ছিলেন সে-স্প্যিল-বু-বা-ছোস-ক্যি-র্গ্যাল-ম্ত্শান ()।
গ্লাং-রি-থাং-পা

গ্লাং-রি-থাং-পা () বা গ্লাং-থাং-পা-র্দো-র্জে-সেং-গে () (১০৫৪-১১২৩) একজন বিখ্যাত তিব্বতী বৌদ্ধ পণ্ডিত ছিলেন।
গ্লাং-রি-থাং-পা মধ্য তিব্বতে জন্মগ্রহণ করেন এবং পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যালের শিষ্যত্ব গ্রহণ করেন। তিনি নেপালের লাংতাং অঞ্চলে বসবাস করতেন এবং ঐ স্থানে তিনি ব্কা'-গদাম্স বৌদ্ধধর্মসম্প্রদায়ের জন্য লাংতাং বৌদ্ধবিহার স্থাপন করেন। তিনি ব্লো-স্ব্যোং-ত্শিগ্স-ব্র্গ্যাদ-মা () নামক একটি বিখ্যাত গ্রন্থ রচনা করেন।
নূরুল হক (বীর উত্তম)

শহীদ নূরুল হক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। 
শহীদ নূরুল হকের পৈতৃক বাড়ি নোয়াখালী জেলার কোম্পানীগঞ্জ উপজেলার সিরাজপুর ইউনিয়নের সিরাজপুর গ্রামে। তার বাবার নাম আবদুল কাদের এবং মায়ের নাম শামসুন নাহার। তার স্ত্রীর নাম নূর নেছা।ছোট ভাই গোলাম মাওলা।
পাকিস্তান সেনাবাহিনীতে কর্মরত ছিলেন নূরুল। ১৯৭০ সালে তিনি ছিলেন পশ্চিম পাকিস্তানে। নভেম্বর মাসের শেষ দিকে ছুটি নিয়ে বাড়ি ফিরে বিয়ে করেন।
এরপর ধীরে ধীরে দেশের পরিস্থিতি খারাপ হতে থাকলে তিনি আর চাকরিতে যোগ দেননি। যুদ্ধ শুরু হলে সদ্য বিবাহিত স্ত্রীকে ঘরে রেখে অংশগ্রহণ করেন যুদ্ধে। প্রতিরোধযুদ্ধ শেষে নিয়মিত মুক্তিবাহিনীর তৃতীয় ইস্ট বেঙ্গল রেজিমেন্টের অধীনে যুদ্ধ করেন। ছাতক, গোয়াইনঘাটসহ আরও কয়েক স্থানে বীরবিক্রমে যুদ্ধ করেন।
১৯৭১ সালের ২৮ নভেম্বর। সিলেট জেলার গোয়াইনঘাট উপজেলার রাধানগরে। মুক্তিযুদ্ধের চূড়ান্ত পর্যায়ে পাকিস্তান সেনাবাহিনীর সঙ্গে মুক্তিবাহিনীর কয়েক দিন ধরে যুদ্ধ হয়। রাধানগরে পাকবাহিনীর প্রতিরক্ষা অবস্থান ছিল বেশ শক্তিশালী। প্রতিরক্ষায় নিয়োজিত ছিল দুর্ধর্ষ প্রকৃতির ৩১ পাঞ্জাব রেজিমেন্ট ও টসি ব্যাটালিয়ন। ২৭ নভেম্বর মুক্তিবাহিনী এককভাবে রাধানগরে আক্রমণ করে এবং সাহসিকতার সঙ্গে যুদ্ধ করে রাধানগরের পাকিস্তান সেনাবাহিনীর প্রতিরক্ষা অবস্থান দখল করে নেন। এই যুদ্ধে নূরুল হকসহ বেশির ভাগ মুক্তিযোদ্ধা অসীম সাহস ও বীরত্বের সাথে অংশগ্রহণ করেন। ২৮ নভেম্বর সকালে পাকিস্তান সেনাবাহিনী আর্টিলারি গোলাবর্ষণ করে সেখানে পাল্টা আক্রমণ চালায়। সকাল ৭টা বেজে ১০ মিনিটের সময় প্রতিটি প্লাটুন এবং সেকশনকে পাকিস্তানিদের যেকোনো ধরনের প্রতিহামলা প্রতিহত করার জন্য প্রস্তুত করে নির্বাচিত কমান্ডপোস্ট এলাকায় অবস্থান করছিল মুক্তিযোদ্ধারা।
৮টার দিকে পাকিস্তানিদের প্রতীক্ষিত পালটা হামলা শুরু হয়ে গেল। প্রথমেই প্রায় ১৫ মিনিট ধরে পাকিস্থানিরা একের পর এক মুক্তিযোদ্ধাদের অবস্থানের ওপর গোলা নিক্ষেপ করছিল। পাকিস্তানিদের গোলা নিক্ষেপের গতি ভীষণ । কিন্তু মুক্তিযোদ্ধাদের দখলীকৃত পাকিস্তানিদের বাংকারগুলো ভীষণ মজবুত ছিল । এর ফলে আর্টিলারি গোলা কাঙ্ক্ষিত ক্ষতি করতে পারছিল না। হঠাৎ একটি গোলা এসে কমান্ডপোস্টের বাঁশঝাড়টির অধিকাংশ বাঁশই টুকরো করে ছিন্নভিন্ন করে ফেলে। এ সময় নূরুল হকের দেহটিও টুকরো টুকরো হয়ে চারদিক ছড়িয়ে-ছিটিয়ে যায়। শরীর খণ্ডবিখণ্ড হয়। তখন নূরুল হক গোলার আঘাতে শহীদ হন। এ সময় তিনি তার অধিনায়ক এস আই এম নূরুন্নবী খান (বীর বিক্রম) এর কাছেই ছিলেন।
সনি আট

সনি আট হল কালভার ম্যাক্স এন্টারটেইনমেন্ট এর মালিকানাধীন ভারতের বাংলা ভাষার একটি সাধারণ বিনোদনমূলক পে টেলিভিশন চ্যানেল। চ্যানেলটি ২০০৯ সালে ভারতের পশ্চিমবঙ্গে চালু করা হয়। বর্তমানে চ্যানেলটি ভারতের পশ্চিমবঙ্গের ৪.৯১ মিলিয়ন বাড়িতে দেখা হয়। চ্যানেলটিতে চ্যানেলের নিজস্ব অনুষ্ঠানের পাশাপাশি বেশ কিছু জনপ্রিয় অনুষ্ঠান বাংলায় ডাবিং করে দেখানো হয়। এছাড়াও চ্যানেলটিতে বিভিন্ন সময় বিভিন্ন স্পোর্টস ইভেন্ট বাংলা ধারাবিবরণী সহকারে দেখানো হয়েছে।
•"সানডে হরর স্পেশাল"
•"বিরুদ্ধ"
•"লেডিস স্পেশাল"
•"হঠাৎ ৩৭ বছর পর"
•"সি.আই.ডি. কলকাতা ব্যুরো"
•"সত্য ঘটনা অবলম্বনে"
•"যখন... ভূত আসে"
•"ভারতের বীরপুত্র - মহারাণা প্রতাপ"
•"এফ.আই.আর."
•"ভয়ানক"
•"এন্টারটেইনমেন্ট কে লিয়ে কুছ ভি করেগা"
•"কোনটা সত্যি কোনটা দুর্ঘটনা"
•"একা"
•"ভাঁবর"
"•বুগি উগি কিডস চ্যাম্পিয়নশিপ"
•"আদালত"
"•সূরিয়া: দ্য সুপার কপ"
"•এনকাউন্টার"
•"নন স্টপ হিটস"
•"আহট"
•"মহাবলী হনুমান"
•"পঞ্চতন্ত্রের মন্ত্র"
"•নিক্স: যে সব পারে"
•"মহাভারত"
•"পাপ-ও-মিটার"
•"তোমার মেয়ে কী কারে?"
•"গুটর গু"
•"বালবীর"
•"আলাদিন"
•"কল্পপুরের গল্প"
"•আমার সাঁই: শ্রদ্ধা আর ধৈর্য"
•"বিঘ্নহর্তা শ্রীগণেশ"
•"তারক মেহতা কা ছোটা চশমা"
•"শ্রীমদ রামায়ণ"
অ্যানিমেটেড মুভি
•"গোয়েন্দা গোপাল: দাবার চাল"
•"গোয়েন্দা গোপাল: শেষ চক্রান্ত"
•"গোয়েন্দা গোপাল: অন্তিম প্রতিশোধ"
•"গোপালের বুদ্ধি ভূতের মুক্তি"
•"গোপাল ভাঁড়: সর্বমণি চুরি"
•"নাট-বল্টু আর ভূতের বাড়ি"
অ্যানিমাল প্ল্যানেট (ভারত)

অ্যানিমাল প্ল্যানেট হল একটি ভারতীয় টেলিভিশন চ্যানেল যেটি ২৯ মার্চ ১৯৯৯ হতে সম্প্রচার কার্যক্রম শুরু করে। উদ্বোধনের তারিখ একাধিকবার পেছানোর কারণে চ্যানেলটি উদ্বোধন হতে কয়েকমাস দেরি করে। ২০০৮ সালের ১ এপ্রিল থেকে চ্যানেলটি হিন্দি ভাষায় অডিও ফিড প্রবর্তন করে। ২০০৮ সালের ১লা অক্টোবর থেকে চ্যানেলটি তার বর্তমান লোগোটি ধারণ করে। বতর্মানে চ্যানেলটি ভারতের ডিজিটাল কেবল এবং ডিটিএইচ সংযোগ থেকে ইংরেজি এবং হিন্দি ভাষার অডিও ফিডসহ দেখতে পাওয়া যায়।
লিটল পেঙ্গুইন

লিটল পেঙ্গুইন (ইংরেজি: Little Penguin) ("Eudyptula minor") হল একধরনের পেঙ্গুইন যারা পেঙ্গুইন জাতির মধ্যে আকার ও আয়তনে সবথেকে ছোটো। এরা সাধারণত ৩৩ সেমি (১৩ ইঞ্চি) পর্যন্ত দৈর্ঘ্য এবং ৪৩ সেমি (১৭ ইঞ্চি) লম্বা হয়। এদেরকে দক্ষিণ অস্ট্রেলিয়া এবং নিউজিল্যান্ডের উপকূলীয় অঞ্চলে দেখতে পাওয়া যায়। এছাড়াও চিলিতে কিছু কিছু জায়গায় এদের দেখা গেছে।
লিটল পেঙ্গুইন ছাড়াও এদের নানা রকমের প্রচলিত নামে ডাকা হয় যেগুলো হল: 
লিটল পেঙ্গুইন নিয়ে প্রথম গবেষণা করেছিলেন জার্মান ন্যাচারালিস্ট জোহান রেইনহোল্ড ফস্টার ১৭৮১ সালে। এদের এখন পর্যন্ত বিভিন্ন উপজাতি আছে কিন্তু এর মধ্যে একটি সুনির্দিষ্ট শ্রেণিবিভাগ এখনও বিতর্কের ব্যাপার। এদের উপজাতিগুলো হল "Eudyptula minor variabilis" এবং Eudyptula minor chathamensis নিউজিল্যান্ডের মিউজিয়ামে সংরক্ষণ করা হয়েছে। হোয়াইট ফ্লিপার্ড পেঙ্গুইন আগে এই প্রজাতির উপজাতি বলে ধরা হত। অস্ট্রেলিয়া এবং ওটাগো দ্বীপপুঞ্জে এদেরকে স্বতন্ত্র প্রজাতি হিসেবে ধরা হয়। হোয়াইট ফ্লিপার্ড পেঙ্গুইন এদের থেকে অনেক আলাদা এবং এদেরকে স্বতন্ত্র প্রজাতি হিসেবে এখন ধরা হয়।
সব পেঙ্গুইনদের মতোই এরাও উড়তে পারে না। এদের শরীর হয় মসৃণ, ছোটো ছোটো পাখনাগুলো চ্যাপ্টা এবং বলিষ্ঠ ফ্লিপারে পরিণত হয়েছে সামুদ্রিক আবহাওয়ার সাথে মানিয়ে নেওয়ার জন্য। এই পেঙ্গুইনরা, পেঙ্গুইন জাতির মধ্যে আকার ও আয়তনে সবথেকে ছোটো। এরা সাধারণত ৩৩ সেমি (১৩ ইঞ্চি) পর্যন্ত দৈর্ঘ্য এবং ৪৩ সেমি (১৭ ইঞ্চি) লম্বা হয়। এবং এদের ওজন হয় মাত্র ১.৫ কেজি (৩.৩ পাউন্ড)। এদের মাথা এবং ওপরের অংশ স্লেট নীল রঙের হয় এবং আস্তে আস্তে নিচের দিকে ফ্যাকাসে হতে থাকে গাল থেকে পেট পর্যন্ত। এদের ফ্লিপারগুলো নীল রঙের হয়। এদের ৩-৪ সেমি লম্বা কালো ঠোঁট আছে। চোখের পাতাগুলো রূপালি-বা নীলাভ ধূসর বা লালচে ম্লান রঙের হয় এবং এদের পা হয় গোলাপী রঙের এবং পায়ের পাতার নিচের অংশ কালো হয়। একজন অপ্রাপ্তবয়স্ক পেঙ্গুইনের ঠোঁট হয় ছোট এবং এদের গায়ের রঙ আরোও হাল্কা হয়।
অন্যান্য সামুদ্রিক পাখির মতোন এদেরও আয়ু অনেক। গড়ে তারা ৬.৫ বছর বাঁচতে পারে। এছড়াও কিছু কিছু ক্ষেত্রে গবেষণা করে দেখা গেছে যে এরা ২৫ বছরেরও বেশি বাঁচতে পারে কিছু কিছু সময়ে।
এডউইন হাওয়ার্ড আর্মস্ট্রং

এডউইন হাওয়ার্ড আর্মস্ট্রং একজন মার্কিন প্রকৌশলী এবং উদ্ভাবক। তাকে রেডিওর ইতিহাসে সবচেয়ে প্রভাবশালী উদ্ভাবক বলা হয়। তিনি উপস্নাতক শিক্ষার্থী থাকাকালীন সময়ে রিজেনারেটিভ সার্কিট আবিষ্কার করেন এবং ১৯১৪ সালে প্যাটেন্ট করান। তিনি ১৯২২ সালে সুপার-রিজেনারেটিভ সার্কিট এবং ১৯১৮ সালে সুপারহেটেরোডাইন রিসিভার আবিষ্কার করেন। তিনি ফ্রিকোয়েন্সি মড্যুলেশন রেডিও এরও আবিষ্কারক।
তিনি ৪২টি প্যাটেন্টের অধিকারী এবং অসংখ্য পুরস্কার লাভ করেন। এসব পুরস্কারের মধ্যে রয়েছে প্রথম আইইই মেডেল অব অনার।
আর্মস্ট্রং ১৮৯০ সালের ১৮ ডিসেম্বর নিউ ইয়র্ক সিটিতে জন্মগ্রহণ করেন।
ফ্লয়েড ডান

ফ্লয়েড ডান একজন তড়িৎ প্রকৌশলী।
ফ্লয়েড ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে তড়িৎ প্রকৌশলে বিএস, এমএস এবং পিএইচডি ডিগ্রি লাভ করেন যথাক্রমে ১৯৪৯, ১৯৫১ এবং ১৯৫৬ সালে। তিনি ইউনিভার্সিটি অফ ইলিনয় অ্যাট আর্বানা-শ্যাম্পেইন এ ১৯৫৫ সালে শিক্ষক হিসেবে যোগদান করেন। তিনি ১৯৬৫ সালে অধ্যাপক হন এবং ১৯৯৫ সালে অবসর গ্রহণ করেন। তিনি ১৯৭৭ থেকে ১৯৯৫ সাল পর্যন্ত বায়োঅ্যাকুস্টিকস রিসার্চ ল্যাবরেটরীর পরিচালক ছিলেন এবং ১৯৭৮ থেকে ১৯৮২ সাল পর্যন্ত বায়োইঞ্জিনিয়ারিং ফ্যাকালতির চেয়ারম্যান ছিলেন।
চন্দ্রগোমী

চন্দ্রগোমী প্রাচীন বঙ্গদেশীয় একজন পণ্ডিত লেখক, কবি, নাট্যকার, শিক্ষাবিদ এবং সবোর্পরি সংস্কৃত বৈয়াকরণ ছিলেন যার সম্পর্কে খুব বেশি কিছু জানা যায় না। অনুমান করা হয় তিনি সপ্তম শতাব্দীতে বা অব্যবহিত পূর্বে বর্তমান ছিলেন। তিনি নালন্দা মহাবিহারের আচার্য স্থিরমতির শিষ্যত্ব গ্রহণ করেছিলেন। এখানে তিনি বৌদ্ধশাস্য, তর্কশাস্য, সংস্কৃত ব্যাকরণ ইত্যাদি বিষয়াদি অধ্যয়ন করেছিলেন। এক পর্যায়ে তিনি নালন্দার আচার্যের পদে অধিষ্ঠিত হয়েছিলেন। তিনি চান্দ্র-ব্যাকরণের স্রষ্টা। তার বিখ্যাত রচনা "লোকানন্দনাটক"। তার রচনাদি তিব্বতী, ইংরেজি, জার্মান বিবিধ ভাষায় অনূদিত হয়েছে।
চন্দ্রগোমী বরেন্দ্রতে জন্মগ্রহণ করেন কিন্তু পাগ-সাম-জোন-জাং নামক গ্রন্থানুসারে তিনি কোন কারণে জন্মভূমি হতে নির্বাসিত হয়ে পরবর্তী জীবন চন্দ্রদ্বীপে বসবাস করেন। তিনি নালন্দা বিশ্ববিদ্যালয়ে আচার্য স্থিরমতির নিকট সূত্র পিটক, অভিধর্ম পিটক, ব্যাকরণ, জ্যোতিষ, তর্কশাস্ত্র প্রভৃতি বিভিন্ন বিদ্যা সম্বন্ধে অধ্যয়ন করেন। অশোক নামক এক বৌদ্ধ আচার্য তাকে বৌদ্ধধর্মে দীক্ষা দেন।
চন্দ্রগোমীর জীবনকাল সম্বন্ধে বিতর্ক রয়েছে। কিন্তু এই কথা নিশ্চিত যে জয়াদিত্য রচিত কাশিকা নামক পাণিনির ব্যাকরণের টীকাভাষ্য রচনার পূর্বে চান্দ্র-ব্যাকরণ রচিত হয়েছিল। এই গ্রন্থে চন্দ্রগোমীর মূল পয়ত্রিশটি সূত্র উদ্ধৃত হয়েছে। সেই হিসেবে চন্দ্রগোমী সপ্তম শতাব্দীতে বা তার পূর্বে বিদ্যমান ছিলেন বলে ঐতিহাসিকেরা মনে করেন।
চন্দ্রগোমী পাণিনির ব্যাকরণ অনুসারে চান্দ্র-ব্যাকরণ নামক একটি ব্যাকরণ উদ্ভব করেন, যা একসময় কাশ্মীর, তিব্বত, নেপাল প্রভৃতি দেশে প্রচলিত ও প্রসিদ্ধ ছিল। পাগ-সাম-জোন-জাং নামক গ্রন্থানুসারে তিনি ছিলেন পতঞ্জলি প্রণীত মহাভাষ্য পদ্ধতির বিরোধী। ভর্তৃহরি রচিত বাক্যপদীয় গ্রন্থে ও কল্হণ রচিত রাজতরঙ্গিনী গ্রন্থে চন্দ্রাচার্য নামক বৈয়াকরণের উল্লেখ রয়েছে। ঐতিহাসিকদের মতে চন্দ্রগোমী ও চন্দ্রাচার্য একই ব্যক্তি।
চন্দ্রগোমী ন্যায়সিদ্ধালোক নামক তর্কশাস্ত্রের একটি গ্রন্থ, বজ্রযান বৌদ্ধধর্মের ওপর ছত্রিশটি গ্রন্থ, মঞ্জুশ্রী ও তারার ওপর কয়েকটি সংস্কৃত শ্লোক, লোকানন্দ নামক একটি নাটক, শিষ্যলেখধর্ম নামক একটি ছোট কাব্য রচনা করেন। বর্তমানে লোকানন্দ নাটকের তিব্বতী অনুবাদের অস্তিত্ব রয়েছে। শিষ্যলেখধর্ম কাব্যটি শিষ্যের নিকট গুরুর পত্র হিসেবে একশো আঠারোটি সংস্কৃত শ্লোকে বিভিন্ন ছন্দে রচিত। তিনি সর্বতথাগতোষ্ণীশসিতাতপত্রানামাপরাজিতা-মহাপ্রত্যাঙ্গিরা-মহাবিদ্যারাজ্ঞীনামধারণী নামক সুরঙ্গম মন্ত্রের ওপর গ্রন্থ রচনা করেন।
দ্কার-ছাগ-'ফাং-থাং-মা

দ্কার-ছাগ-'ফাং-থাং-মা () ঐতিহাসিকভাবে গুরুত্বপূর্ণ একটি সূচীপত্র বিশেষ যেখানে তিব্বত সাম্রাজ্যের আমলে সংস্কৃত বৌদ্ধগ্রন্থগুলির তিব্বতী ভাষায় অনুবাদকর্ম তালিকাভুক্ত করা রয়েছে।
দ্কার-ছাগ-'ফাং-থাং-মা কথাটির অর্থ মধ্য তিব্বতের 'ফাং-থাং অঞ্চলে তৈরী সূচীপত্র। নবম শতাব্দীতে তিব্বত সম্রাটরা এই সূচীপত্র নির্মাণে জন্য অর্থদান করেন। এই প্রকার আরো দুইটি সূচীপত্র ঐ সময় তৈরী হয়েছিল। এগুলি হল দ্কার-ছাগ-ল্দান-দ্কার-মা () বা ল্দান-দ্কার অঞ্চলে তৈরী সূচীপত্র এবং দ্কার-ছাগ-ব্সাম-য়াস-ম্ছিম্স-ফু-মা () বা সম-য়ে বৌদ্ধবিহারে তৈরী সূচীপত্র। এর মধ্যে সম-য়ে বৌদ্ধবিহারে তৈরী সূচীপত্রটি এখনো খুঁজে পাওয়া যায়নি।
গৌড় অভিনন্দ

গৌড় অভিনন্দ প্রাচীন বঙ্গদেশের এক সংস্কৃত কবি ছিলেন।
শার্ঙ্গধর ১৩৬৩ খ্রিষ্টাব্দে রচিত তার শার্ঙ্গধর-পদ্ধতি নামক গ্রন্থে গৌড় অভিনন্দ রচিত দুইটি শ্লোকের উল্লেখ করেন যার মধ্যে একটি শ্লোকের উল্লেখ শ্রীধরদাস তার সদুক্তিকর্ণামৃত নামক গ্রন্থে করেছেন, কিন্তু তার রচয়িতা হিসেবে তিনি শুভাঙ্গ নামক কবির নাম উল্লেখ করেছেন। এছাড়া গৌড় অভিধা বিহীন অভিনন্দ রচিত আরো দুইটি শ্লোক শার্ঙ্গধর-পদ্ধতি গ্রন্থে, আরো বাইশটি শ্লোক সদুক্তিকর্ণামৃত গ্রন্থে, পাঁচটি শ্লোক কবীন্দ্রবচনসমুচ্চয় গ্রন্থে, দুইটি শ্লোক সন্ধ্যাকর নন্দী রচিত রামচরিত কাব্যে এবং ছয়টি শ্লোক কল্হণের শুক্তিমুক্তাবলীতে উল্লেখ রয়েছে। গৌড় অভিধা বিহীন অভিনন্দ এবং গৌড় অভিনন্দ দুইজনেই একই ব্যক্তি বলে ঐতিহাসিক নীহাররঞ্জন রায় মত দিয়েছেন।
জ্ঞানশ্রীমিত্র

জ্ঞানশ্রীমিত্র অতীশ দীপঙ্করের সমসাময়িক একজন বিখ্যাত ভারতীয় বৌদ্ধ পণ্ডিত ছিলেন।
জ্ঞানশ্রীমিত্র গৌড়ের অধিবাসী ছিলেন। তিনি প্রথম জীবনে হীনযান বৌদ্ধধর্মী হলেও পরবর্তীকালে মহাযান ধর্মমত গ্রহণ করেন। তিনি বিক্রমশীলা বিশ্ববিদ্যালয়ের আচার্য হিসেবেও জীবন অতিবাহিত করেন। তিনি কার্যকারণভাবসিদ্ধি নামক বিখ্যাত গ্রন্থ রচনা করেন।
অ্যাডিলি পেঙ্গুইন

অ্যাডিলি পেঙ্গুইন ("Pygoscelis adeliae") হল পেঙ্গুইনের একপ্রকারের প্রজাতি, যারা প্রধানত অ্যান্টার্কটিকার উপকূলীয় অঞ্চলে বসবাস করে। এরা সামুদ্রিক পাখিদের মধ্যে সবথেকে বেশি দক্ষিণে বসবাসকারী পাখি। অন্যান্য পাখিরা হল এম্পেরার পেঙ্গুইন, সাউথ পোলার স্কুয়া, উইলসনস স্ট্রম পেট্রেল, স্নো পেট্রেল, অ্যান্টার্কটিক পেট্রেল ইত্যাদি পাখিগুলোও এই দক্ষিণ প্রান্তেই বসবাস করে। ১৮৪০ সালে ফরাসি অনুসন্ধানকারী জুলেস দুমন্ত ডি উরভিল্লে প্রথম এদের নামকরণ করেন তার স্ত্রীয়ের নামে "অ্যাডিলি"।
অ্যাডিলি পেঙ্গুইনরা হল "Pygoscelis" গণের অন্তর্ভুক্ত তিনটি প্রজাতির মধ্যে একটি। মাইটোকন্ড্রিয়া এবং নিউক্লিয়াস কোষ গবেষণার মাধ্যমে জানা গেছে যে এই প্রজাতিটি ৩৮ মিলিয়ন বছর আগে অন্যান্য প্রজাতিদের থেকে বিচ্ছিন্ন হয়েছে। প্রায় পুর্বপুরুষ "Aptenodytes" দের ২ মিলিয়ন বছর পরে। অ্যাডিলি পেঙ্গুইন ১৯ মিলিয়ন বছর আগে অন্যান্য প্রজাতিদের থেকে আলাদা হয়ে যায়।
এখনও পর্যন্ত অনুমান করা হয় যে অ্যাডিলি পেঙ্গুইনদের এখনও ২.৪-৩.২ মিলিয়ন জোড়া পৃথিবীতে বসবাস করে। বেশিরভাগরাই অ্যান্টার্কটিকার উপকূলীয় অঞ্চলে বসবাস করে। যদিও কিছু অংশ অ্যান্টার্কটিকা পেনিনসুলা অঞ্চলে প্রজনন করে। প্রজনন মরসুমের সময় তারা বড় প্রজনন উপনিবেশের মধ্যে সমবেত হয়, এক মিলিয়ন জোড়ার এক চতুর্থাংশ। স্বতন্ত্র উপনিবেশের আকার নাটকীয়ভাবে পরিবর্তন হওয়ার সম্ভাবনা রয়েছে, এবং কিছুটা অংশ জলবায়ুর অস্থিরতার বিশেষ প্রবণও হতে পারে।
অ্যাডিলি পেঙ্গুইন অক্টোবর থেকে ফেব্রুয়ারি সময় পর্যন্ত বংশবৃদ্ধি করে অ্যান্টার্কটিকা মহাদেশের বিভিন্ন উপকূলীয় অঞ্চলে। এরা পাথর দিয়ে এবড়ো-খেবড়ো বাসা বানায়। এরা দুটি ডিম পারে যা ৩২ থেকে ৩৪ দিন পর্যন্ত তা দেয়। পেঙ্গুইনদের সম্মেলনে যোগদান করবার আগে পর্যন্ত বাচ্চারা ২২ দিন বাসায় থাকে। প্রাপ্তবয়স্ক পেঙ্গুইনরা তাদের সেখানে আগলে রাখে। বাচ্চারা বড় হবার পরেই ৫০-৬০ দিন পরে সমুদ্রে নামে।
এই পেঙ্গুইনদের আকার মাঝারি রকমের। ৪৬ থেকে ৭৫ সেমি (১৮-৩০ ইঞ্চি) লম্বা হয় এবং এদের ওজন হয় ৩.৬-৬ কেজি (৭.৯-১৩.২ পাউন্ড)। এদের স্বাতন্ত্র্য্যসূচক চিহ্ন চোখের পার্শ্ববর্তী সাদা রিং এবং ঠোঁটের নিচে পালক। এই দীর্ঘ পালক তাদের ঠোটের প্রায় পুরোটা অংশই ঢেকে দেয়। এদের লেজ অন্যান্য পেঙ্গুইনদের তুলনায় লম্বা হয়। এদের দেখতে অনেকটা "টেক্সুডো" এর মতোন হয় (টেক্সুডো হল আমেরিকান ডিনার জ্যাকেট)। অন্যান্য পেঙ্গুইন প্রজাতির থেকে এরা আয়তনে একটু ছোট হয়। তাদের কালো চেহারা এবং সাদা পেট বেশিরভাগ পেঙ্গুইন কার্টুন ছবির নিকটস্থ হয়।
অ্যাডিলি পেঙ্গুইন ঘণ্টায় ৪৫ মাইল (৭২ কিলোমিটার/ঘণ্টা) সাঁতার কাটতে পারে। এরা প্রধানত লেপার্ড সিল, স্কুয়া, হত্যাকারী তিমি এদের দ্বারাই শিকার হয়।
নর্দান রকহুপার পেঙ্গুইন

নর্দান রকহুপার পেঙ্গুইন ("Eudyptes c. moseleyi") হল রকহুপার পেঙ্গুইনের উপজাতি। সাউদার্ন রকহুপার পেঙ্গুইন দের সাথে এদের কিছুটা পার্থক্য যে আছে সেটা বর্তমান গবেষণাতে প্রমাণিত হয়েছে।
২০০৯ সালের একটি গবেষণায় জানা গেছে যে নর্দান রকহুপার পেঙ্গুইনদের সংখ্যা ১৯৫০ থেকে ৯০% হ্রাস পেয়েছে। এই জন্যই নর্দান রকহুপার পেঙ্গুইনদের বর্তমানে বিপন্ন প্রজাতির মধ্যে ধরা হয়।
রকহুপার পেঙ্গুইনদের সাধারনত দুটি ভাগে ভাগ করা হয়, এদের মধ্যে একটি হল নর্দান রকহুপার পেঙ্গুইন এবং আরেকটি হল সাউদার্ন রকহুপার পেঙ্গুইন। এই দুই জনসংখ্যার মধ্যে কণ্ঠ্য এবং জিনগত পার্থক্য দেখতে পাওয়া যায় ২০০৬ এর গবেষণার পরে। আণবিক ঘড়ি থেকে দেখা যায় যে এদের মধ্যে জিনগত বিকিরণ সাউদার্ন রকহুপার পেঙ্গুইনের থেকে হয় প্রধানত ক্রান্তীয় অঞ্চল থেকে মধ্য প্লেইস্টোসিন জলবায়ুতে পরিবর্তন করবার সময়। কিছু অনুসন্ধান থেকে জানা গেছে যে এই পেঙ্গুইন প্রজাতিটি কারাগুলেন দ্বীপপুঞ্জ থেকে ৬,০০০ কিলোমিটার দূরে গাফ দ্বীপপুঞ্জে তারা সাউদার্ন রকহুপার পেঙ্গুইনের থেকে জিনগত ভাবে আলাদা, যদিও কিছু পেঙ্গুইন তাদের প্রজনন উপনিবেশ থেকে ছত্রভঙ্গ পারে। অনেক অনুসন্ধানকারীরা এখনও এদের বিভক্ত হওয়ার ইতিহাস নিয়ে গবেষণা করছেন।
৯৯% নর্দান রকহুপার পেঙ্গুইন গাফ দ্বীপপুঞ্জ এবং ত্রিস্তান দা কুনহা তে প্রজনন করে যা দক্ষিণ আটলান্টিক মহাসাগরের মধ্যে অবস্থিত।
ইস্টার্ন রকহুপার পেঙ্গুইন

ইস্টার্ন রকহুপার পেঙ্গুইন ("Eudyptes chrysocome filholi") যদিও এরা জিনগত ভাবে আলাদা কিন্তু তাও মাঝে মাঝে এদেরকে সাউদার্ন রকহুপার পেঙ্গুইনের উপজাতি বলে ধরা হয় বা গণ্য করা হয়।
রকহুপার পেঙ্গুইনদের সাধারনত দুটি ভাগে ভাগ করা হয়, এদের মধ্যে একটি হল নর্দান রকহুপার পেঙ্গুইন এবং আরেকটি হল সাউদার্ন রকহুপার পেঙ্গুইন।
এই দুই জনসংখ্যার মধ্যে কণ্ঠ্য এবং জিনগত পার্থক্য দেখতে পাওয়া যায় ২০০৬ এর গবেষণার পরে। আণবিক ঘড়ি থেকে দেখা যায় যে এদের মধ্যে জিনগত বিকিরণ সাউদার্ন রকহুপার পেঙ্গুইনের থেকে হয় প্রধানত ক্রান্তীয় অঞ্চল থেকে মধ্য প্লেইস্টোসিন জলবায়ুতে পরিবর্তন করবার সময়। কিছু অনুসন্ধান থেকে জানা গেছে যে এই পেঙ্গুইন প্রজাতিটি কারাগুলেন দ্বীপপুঞ্জ থেকে ৬,০০০ কিলোমিটার দূরে গাফ দ্বীপপুঞ্জে তারা সাউদার্ন রকহুপার পেঙ্গুইনের থেকে জিনগত ভাবে আলাদা, যদিও কিছু পেঙ্গুইন তাদের প্রজনন উপনিবেশ থেকে ছত্রভঙ্গ পারে। অনেক অনুসন্ধানকারীরা এখনও এদের বিভক্ত হওয়ার ইতিহাস নিয়ে গবেষণা করছেন।
"E. c. filholi" বা ইস্টার্ন রকহুপার পেঙ্গুইন প্রধানত প্রজনন করে প্রিন্স এডয়ার্ড দ্বীপপুঞ্জ, ক্রোজেট দ্বীপপুঞ্জ, কারাগুলেন দ্বীপপুঞ্জ, হার্ড দ্বীপপুঞ্জ, ম্যাকোয়ারি দ্বীপপুঞ্জ, ক্যাম্পবেল দ্বীপপুঞ্জ, অকল্যান্ড দ্বীপপুঞ্জ প্রভৃতি স্থানে। এছাড়াও অ্যান্টিপোড দ্বীপপুঞ্জতে এরা প্রজনন করে।
আকাশ ৮

আকাশ বাংলা (বর্তমানে আকাশ ৮) হলো একটি বাংলা টেলিভিশন স্টেশন। চ্যানেলটি কলকাতায় জি এন্টারটেইনমেন্ট এর অধিনে ১৯৯৯ সালে প্রতিষ্ঠিত হয়। এই চ‍্যানেলটির সবথেকে জনপ্রিয় অনুষ্ঠান হল গুড মর্নিং আকাশ যেটি প্রতিদিন সকাল ৭.০০ টায় সরাসরি প‍্রচার করা হয়।২০১৩ সালের অক্টোবরে নতুন লোগো উন্মোচন করে ও নাম পরিবর্তন করে 'আকাশ ৮' হয়। বর্তমানে এর সিও অশোক সুরানা ও পরিচালক ঈশিতা সুরানা।চ্যানেলটি নিউজ প্রচার করে বিকেল ৫.০০ টা,সন্ধ্যা ও রাত ১০.৩০ টায়।
চ্যানেলটি ২৪ ঘণ্টার বাংলা বিনোদন চ্যানেল হিসেবে যাত্রা শুরু করে ধারাবাহিক নাটক প্রচার করে । যেমন- "কুরুক্ষেত্র", "সানাই", "প্রবাহিনী", "দত্তা", ও "চরিত্রহীন"। এই চ্যানেলে "রাজা ও গজা " ও সম্প্রচারিত হত । যা পূর্বে জি বাংলাতে প্রচারিত হত। পরে এই চ্যানেলে প্রচারিত হওয়া শুরু হয়। কিন্তু তাদের টি আর পি কমে যায়। আকাশের জনপ্রিয় নাটক "কুরুক্ষেত্র"(২০০৯) এর টিআরপি ও কমে যায়।ফলে ২০১২ সালের প্রথম দিকে এই চ্যানেল ২৪ ঘণ্টার সংবাদ চ্যানেলে পরিবর্তিত হয়।
চ্যানেলটি বর্তমানে নির্দিষ্ট সময়ে নিউজ বুলেটিন, বিভিন্ন অনুষ্ঠান, সিনেমা ও ধারাবাহিক নাটক করে থাকে। এটি ২৪ ঘণ্টার সংবাদ চ্যানেল থেকে পরিবর্তিত হলে ও সংবাদকে এখন ও এর অংশ রেখেছে।
বর্তমান এই আকাশ আট চ্যানেলে প্রচারিত সত্য ঘটনা নিয়ে ধারাবাহিক পুলিশ ফাইলস।
চ্যানেলটি অন্য চ্যানেলের মত পুনঃনির্মাণ বা বউ-শাশুড়ির সংঘর্ষ নিয়ে ধারাবাহিক তৈরি না করে সাহিত্য নির্ভর ধারাবাহিক তৈরি করে।
উরুজ মুমতাজ

উরুজ মুমতাজ () (জন্মঃ ১ অক্টোবর ১৯৮৫ করাচি) হলেন একজন পাকিস্তানি নারী ক্রিকেটার এবং অন্যতম সেরা অল-রাউন্ডার। তিনি (একজন অলরাউন্ডার হিসেবে) পাকিস্তান জাতীয় নারী ক্রিকেট দল এবং এশিয়া এলেভেন ক্রিকেট দলের হয়ে খেলেছেন। তিনি ১টি টেস্ট ম্যাচ, ৩৮টি ওয়ানডে ও ৯টি টুয়েন্টি২০ ম্যাচে অংশগ্রহণ করেছেন। সম্প্রতি তিনি ২০১০ সালের ১০ মে নিউজিল্যান্ড নারী দলের বিরুদ্ধে খেলেছেন। এছাড়াও তিনি জাতীয় দলের অধিনায়ক হিসেবে আইসিসি নারী বিশ্বকাপ ২০০৯ খেলেছেন।
গন্ধবেণা

গন্ধবেণা (বৈজ্ঞানিক নাম "Cymbopogon citratus") হল Poaceae (Grass family) পরিবারের একটি উদ্ভিদ। এর আদি নিবাস দক্ষিণ এশিয়া।
বিভিন্ন স্যুপ তৈরীতে এর ব্যবহার দেখা যায়।
য়োন-তান-র্গ্যা-ম্ত্শো (জোনাং)

য়োন-তান-র্গ্যা-ম্ত্শো () (১২৬০-১৩২৭) কালচক্র বিষয়ক একজন বিখ্যাত তিব্বতী বৌদ্ধ পণ্ডিত ছিলেন।
য়োন-তান-র্গ্যা-ম্ত্শো ১২৬০ খ্রিষ্টাব্দে মধ্য তিব্বতের ম্দোগ () নামক স্থানে জন্মগ্রহণ করেন। তিনি ম্দার () বৌদ্ধবিহারে অভিধর্ম পিটক বিষয়ে শিক্ষালাভ করেন। সা-স্ক্যা বৌদ্ধবিহারের তিনি শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শান () নামক সা-স্ক্যা ধর্মসম্প্রদায়ের পণ্ডিতের শিষ্যত্ব গ্রহণ করে তার নিকট হেবজ্র তন্ত্র, প্রমাণবার্ত্তিকা, অভিসময়ালঙ্কার ও বোধিচর্যাবতার সম্বন্ধে শিক্ষালাভ করেন। শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শানের জ্যৈষ্ঠ ভ্রাতা য়ে-শেস-রিন-ছেন তাকে কালচক্র তন্ত্র সম্বন্ধে শিক্ষাদান করেন এবং তাকে কুবলাই খানের রাজদরবারে নিয়ে যান। য়োন-তান-র্গ্যা-ম্ত্শো চার বছর পরে ফিরে এসে পুনরায় শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শানের নিকট কালচক্র ও বিমলপ্রভা নামক টীকাভাষ্য সম্বন্ধে শিক্ষালাভ করেন।
এরপর গুরুর উপদেশে ১২৯০ খ্রিষ্টাব্দে তিনি জো-নাং বৌদ্ধবিহার যাত্রা করে ঐ বৌদ্ধবিহারের প্রধান লামা কুন-স্পাংস-থুগ্স-র্জে-ব্র্ত্সোন-গ্রুস নামক বিখ্যাত পণ্ডিতের নিকট শিক্ষালাভ করেন। কুন-স্পাংস-থুগ্স-র্জে-ব্র্ত্সোন-গ্রুসের মৃত্যু হলে তিনি তার শিষ্য ও জো-নাং বৌদ্ধবিহারের পরবর্তী প্রধান লামা ব্যাং-সেম্স-র্গ্যাল-বা-য়ে-শেসের নিকট শিক্ষালাভ করেন এবং ১৩১৯ খ্রিষ্টাব্দে ঐ বৌদ্ধবিহারের প্রধান লামা নির্বাচিত হয়ে সাত বছর ঐ পদে থাকেন। ১৩২৬ খ্রিষ্টাব্দে তিনি তার শিষ্য দোল-পো-পা-শেস-রাব-র্গ্যাল-ম্ত্শানকে ঐ বৌদ্ধবিহারের পরবর্তী প্রধান লামা নির্বাচন করেন।
য়ে-শেস-রিন-ছেন

য়ে-শেস-রিন-ছেন () (১২৪৮-১২৯৪) কালচক্র বিষয়ক একজন বিখ্যাত তিব্বতী বৌদ্ধ পণ্ডিত ছিলেন। কালচক্র বিষয়ক তার অগাধ পান্ডিত্যের জন্য তিনি দুস-'খোর-বা () নামক উপাধি লাভ করেন।
য়ে-শেস-রিন-ছেন ১২৪৮ খ্রিষ্টাব্দে মধ্য তিব্বতে জন্মগ্রহণ করেন। তার পিতার নাম ছিল ফ্যুগ-পো-র্জে-ব্ত্সুন-স্ক্যাব্স ()। ১২৭৫ খ্রিষ্টাব্দে তিনি 'গ্রো-ম্গোন-ছোস-র্গ্যাল-'ফাগ্স-পা নামক বিখ্যাত তিব্বতী বৌদ্ধ পণ্ডিতের সঙ্গে ইউয়ান মঙ্গোলনেতা কুবলাই খানের রাজসভায় যাত্রা করেন এবং দীর্ঘদিন ধর্মীয় উপদেষ্টা হিসেবে ঐ রাজসভায় অধিষ্ঠিত থাকেন। ১২৮৬ খ্রিষ্টাব্দে তাকে সমগ্র ইউয়ান সাম্রাজ্যের ধর্মশিক্ষক বা দিশি (帝師) হিসেবে নিযুক্ত করা হয়। তার উল্লেখযোগ্য দুইজন শিষ্য ছিলেন কুন-স্পাংস-থুগ্স-র্জে-ব্র্ত্সোন-গ্রুস এবং ব্যাং-সেম্স-র্গ্যাল-বা-য়ে-শেস নামক জো-নাং বৌদ্ধবিহারের দুইজন প্রধান লামা।
কুন-স্পাংস-থুগ্স-র্জে-ব্র্ত্সোন-গ্রুস

কুন-স্পাংস-থুগ্স-র্জে-ব্র্ত্সোন-গ্রুস () (১২৪৩-১৩১৩) কালচক্র বিষয়ক একজন বিখ্যাত তিব্বতী বৌদ্ধ পণ্ডিত ছিলেন।
কুন-স্পাংস-থুগ্স-র্জে-ব্র্ত্সোন-গ্রুস ১২৪৩ খ্রিষ্টাব্দে মধ্য তিব্বতের ম্দোগ () নামক স্থানে জন্মগ্রহণ করেন। র্ক্যাং-'দুর () বৌদ্ধবিহারের শিক্ষাকালীন তিনি কালচক্র তন্ত্র ও বিমলপ্রভা নামক টীকাভাষ্য সম্বন্ধে শিক্ষালাভ করেন। এরপর ম্খা'-স্প্যোদ-ব্দে-ল্দান () নামক স্থানে অবস্থিত বিহারে তিনি কালচক্র বিষয়ক গ্রন্থ রচনা করেন। স্ক্যিদ-ফুগ-ব্দে-ল্দান () নামক স্থানে অবস্থিত বিহারে তিনি মার্গফল সম্বন্ধীয় একটি গ্রন্থ রচনা করেন। ১২৯৪ খ্রিষ্টাব্দে তিনি জো-নাং বৌদ্ধবিহার প্রতিষ্ঠা করেন ও এই বিহারের প্রধান লামা হিসেবে অধিষ্ঠিত হন। তিনি তার শিষ্য ব্যাং-সেম্স-র্গ্যাল-বা-য়ে-শেসকে এই বিহারের পরবর্তী প্রধান লামা হিসেবে নির্বাচন করেন।
ব্যাং-সেম্স-র্গ্যাল-বা-য়ে-শেস

ব্যাং-সেম্স-র্গ্যাল-বা-য়ে-শেস () (১২৪৭-১৩২০) কালচক্র বিষয়ক একজন বিখ্যাত তিব্বতী বৌদ্ধ পণ্ডিত ছিলেন।
ব্যাং-সেম্স-র্গ্যাল-বা-য়ে-শেস ১২৪৭ খ্রিষ্টাব্দে তিব্বতের ম্দো-খাম্স () জন্মগ্রহণ করেন। তিনি কার্মা-ব্কা'-ব্র্গ্যুদ ধর্মীয় গোষ্ঠীর দ্বিতীয় র্গ্যাল-বা-কার্মা-পা কার্মা-পাক্শির নিকট শিষ্যত্ব গ্রহণ করেন। এরপর তিনি শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শান () ও তার জ্যৈষ্ঠ ভ্রাতা য়ে-শেস-রিন-ছেন নামক দুইজন সা-স্ক্যা ধর্মসম্প্রদায়ের পণ্ডিতের নিকট এবং জো-নাং বৌদ্ধবিহারের প্রতিষ্ঠাতা কুন-স্পাংস-থুগ্স-র্জে-ব্র্ত্সোন-গ্রুসের নিকট কালচক্র ও বিমলপ্রভা নামক টীকাভাষ্য সম্বন্ধে শিক্ষালাভ করেন। কুন-স্পাংস-থুগ্স-র্জে-ব্র্ত্সোন-গ্রুসের আদেশে তিনি ব্দে-ছেন () বৌদ্ধবিহার স্থাপন করেন। ১৩১৩ খ্রিষ্টাব্দে কুন-স্পাংস-থুগ্স-র্জে-ব্র্ত্সোন-গ্রুস তাকে জো-নাং বৌদ্ধবিহারের পরবর্তী প্রধান লামা নির্বাচন করেন। ১৩১৯ খ্রিষ্টাব্দে ব্যাং-সেম্স-র্গ্যাল-বা-য়ে-শেস ঐ বৌদ্ধবিহারের পরবর্তী প্রধান লামা হিসেবে য়োন-তান-র্গ্যা-ম্ত্শোকে নির্বাচন করেন।
সাফিল মিয়া

বীরউত্তম শহীদ সাফিল মিয়া (জন্ম: অজানা - মৃত্যু: ১ অক্টোবর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। 
শহীদ সাফিল মিয়ার বাড়ি ব্রাহ্মণবাড়িয়া জেলার আখাউড়া উপজেলার উত্তর ইউনিয়নের রাজাপুর গ্রামে। এই গ্রাম ভারত সীমান্ত-সংলগ্ন। তার বাবার নাম আলতাব আলী এবং মায়ের নাম সুফিয়া খাতুন। তার স্ত্রীর নাম মনোয়ারা বেগম।
মুক্তিযুদ্ধ শুরু হওয়ার কিছুদিন আগে বিয়ে করেন সাফিল মিয়া। বাড়িতে কৃষিকাজ করতেন। যুদ্ধ শুরু হলে মা-বাবা, ভাইবোন ও নবপরিণীতাকে রেখে যোগ দেন প্রতিরোধযুদ্ধে। পরে ভারতে গিয়ে অস্ত্র চালানোর প্রশিক্ষণ নেন। প্রথমদিকে কিছুদিন ২ নম্বর সেক্টরের অধীন সীমান্ত এলাকায় গেরিলাযুদ্ধ করেন। এরপর নিয়মিত মুক্তিবাহিনীর পুনর্গঠিত নবম ইস্ট বেঙ্গল রেজিমেন্টে তাকে অন্তর্ভুক্ত করা হয়।
ব্রাহ্মণবাড়িয়া জেলার কসবা থানার অন্তর্গত সালদা নদী। ১৯৭১ সালে সালদা রেলস্টেশন ছিল গুরুত্বপূর্ণ এক স্থান। সালদা স্টেশন পাকিস্তানি সেনারা নিয়ন্ত্রণ করত। ওই স্টেশনের পাশের নয়নপুরে ছিল পাকিস্তান সেনাবাহিনীর গুরুত্বপূর্ণ একটি ঘাঁটি। সেখানে পাঞ্জাব রেজিমেন্টের একটি দল, অদূরে কুটি ও কসবা এলাকায় ছিল পাকিস্তান সেনাবাহিনীর ৩৩ বালুচ রেজিমেন্ট। সেপ্টেম্বর মাসের শেষ দিন মুক্তিবাহিনীর কয়েকটি দল একযোগে নয়নপুর, সালদা রেলস্টেশন, কসবা, কুটিসহ বিভিন্ন স্থান আক্রমণ করে। মুক্তিবাহিনীর একটি দলের নেতৃত্বে ছিলেন সালেক চৌধুরী। এই দলে ছিলেন সাফিল মিয়া। তারা সালদা নদী অতিক্রম করে সালদা রেলস্টেশনের পশ্চিমে একটি গোডাউন-সংলগ্ন স্থানে অবস্থান নিয়ে আক্রমণ শুরু করেন। পাকিস্তানি সেনারাও আক্রমণের জন্য প্রস্তুত ছিল। তারা তীব্রভাবে সাফিল মিয়াদের দলের ওপর পাল্টা আক্রমণ চালায়। মুক্তিযোদ্ধারা সাহসিকতার সঙ্গে যুদ্ধ করেও তেমন সুবিধা করতে পারছিলেন না। অন্যদিকে, নয়নপুরে অবস্থানরত পাকিস্তানি সেনারা মুক্তিবাহিনীর অপর দলের প্রচণ্ড আক্রমণে ব্যাপক ক্ষয়ক্ষতির শিকার হয়। এরপর তারা পিছু হটে সালদা রেলস্টেশনের মূল ঘাঁটিতে অবস্থান নেয়। এতে সালদা রেলস্টেশনের পাকিস্তানি প্রতিরক্ষাশক্তি আরও বেড়ে যায়। নয়নপুর থেকে আসা পাকিস্তানি সেনারা মূল দলের সঙ্গে একত্র হয়ে সাফিল মিয়াদের দলের ওপর প্রচণ্ড গতিতে ঝাঁপিয়ে পড়ে। সেখানে তীব্র যুদ্ধ চলতে থাকে। ১ অক্টোবর সকাল নয়টার দিকে সাফিল মিয়াদের দলের গোলা শেষ হয়ে যায়। তখন তারা চরম বিপদে পড়েন। ক্রমে মুক্তিবাহিনীর ক্ষয়ক্ষতি বাড়তে থাকে। এক স্থানে সাফিল মিয়াসহ কয়েকজন অবস্থান নিয়ে বীরত্বের সঙ্গে পাকিস্তানি সেনাদের মোকাবিলা করছিলেন। সাফিল মিয়ার অসাধারণ বীরত্ব ও রণকৌশলে মুক্তিবাহিনী চরম বিপর্যয় থেকে রক্ষা পায়। একপর্যায়ে এক দল পাকিস্তানি সেনা তাঁদের প্রায় ঘেরাও করে ফেলে। পাকিস্তানি সেনাদের প্রচণ্ড গুলিবৃষ্টিতে তারা কেউ মাথা তুলতে পারছিলেন না। এমন সময় গুলি এসে লাগে সাফিল মিয়াসহ কয়েকজনের শরীরে। সাফিল মিয়া বুক ও হাতে গুলিবিদ্ধ হন। মাটিতে লুটিয়ে পড়েন তিনি। কিছুক্ষণের মধ্যেই নিভে যায় তার জীবনপ্রদীপ। সেদিন শেষ পর্যন্ত মুক্তিবাহিনী সালদা রেলস্টেশন দখল করতে ব্যর্থ হয়। পরে মুক্তিযোদ্ধারা পাশের মন্দভাগ এলাকায় পশ্চাদপসরণ করেন। এদিন যুদ্ধে সাফিল মিয়াসহ আরও কয়েকজন মুক্তিযোদ্ধা শহীদ ও অনেকে আহত হন। সহযোদ্ধারা শহীদ মুক্তিযোদ্ধাদের সমাহিত করেন বাংলাদেশের মাটিতেই, কসবার কুল্লাপাথরে। যুদ্ধে পাকিস্তান সেনাবাহিনীরও ব্যাপক ক্ষয়ক্ষতি হয়।
র্বা-লো-ত্সা-বা-র্দো-র্জে-গ্রাগ্স

র্বা-লো-ত্সা-বা-র্দো-র্জে-গ্রাগ্স () (১০১৬-?১১২৮) তিব্বতের বজ্রকীলয় সাধনপদ্ধতির একজন বৌদ্ধসাধক ছিলেন। তিনি প্রায় তেরোজন তিব্বতী বৌদ্ধ পন্ডিতকে হত্যা করেছিলেন।
র্বা-লো-ত্সা-বা-র্দো-র্জে-গ্রাগ্স ১০১৬ খ্রিষ্টাব্দে তিব্বতের স্নাং-য়ুল () নামক স্থানে জন্মগ্রহণ করেন। তার পিতার নাম ছিল র্বা-স্তোন-দ্কোন-ম্ছোগ-র্দো-র্জে () এবং মাতার নাম ছিল র্দো-র্জে-দ্পাল-'দ্জোম ()। তার পিতা র্ন্যিং-মা ধর্মসম্প্রদায়ের হেরুকা ও বজ্রকীলয় সাধনপদ্ধতির ধারক ছিলেন, যা তিনি তার পুত্রকে দান করেন। র্বা-লো-ত্সা-বা-র্দো-র্জে-গ্রাগ্স ১০৭৬ খ্রিষ্টাব্দে গুজ রাজ্যে অনুষ্ঠিত ধর্ম মহাসম্মেলনে যোগ দেন। এরপর তিনি গ্ন্যান-লো-ত্সা-বা-দার-মা-গ্রাগ্স () এবং র্ঙ্গোগ-লো-ত্সা-বা-ল্দান-শেস-রাব নামক দুইজন তিব্বতী অনুবাদকের সাথে ভারত যাত্রা করেন। ভারতে তিনি ভারো ছাকদুম নামক এক পন্ডিতের নিকট বজ্রভৈরব ও বজ্রবরাহী সাধন পদ্ধতি এবং মহাকরুণা নামক এক পন্ডিতের নিকট চক্রসম্বর ও নমসঙ্গীতি সমবন্ধে শিক্ষালাভ করেন।
এরপর তিনি তিব্বতে ফিরে এসে বিভিন্ন সম্পত্তিগত ঝামেলা এবং বিভিন্ন বৌদ্ধগুরুদের সঙ্গে বিবাদে জড়িয়ে পড়েন। এই রকম এক বিবাদে তিনি লাং-লাব-ব্যাং-ছুব-র্দো-র্জে () নামক এক বজ্রকীলয় পদ্ধতির সাধককে হত্যা করেন। তিনি তেরোজন বৌদ্ধ সন্ন্যাসীকে হত্যা করেছিলেন বলে মনে করা হয়। এদের মধ্যে চক্রসম্বর সম্বরোদয় তন্ত্র গ্রন্থের অনুবাদক র্গ্যুস-স্মোন-লাম-গ্রাগ্স-পা (), গুহ্যসমাজ গ্রন্থের অনুবাদক 'গোস-লো-ত্সা-বা-খুগ-পা-ল্হাস-ব্র্ত্সেস () এবং মার-পা-ছোস-ক্যি-ব্লো-গ্রোসের পুত্র দার-মা-ম্দো-স্দে () ছিলেন অন্যতম।
কার্টুন নেটওয়ার্ক

কার্টুন নেটওয়ার্ক (সিএন) হল একটি আমেরিকান শিশুতোষ ক্যাবল ও স্যাটেলাইট টেলিভিশন চ্যানেল যেটি ওয়ার্নার ব্রাদার্স ডিসকভারি এর কার্টুন নেটওয়ার্ক ইনকপোর্ট বিভাগের মালিকানাধীন। চ্যানেলটি প্রধানত প্রাণবন্ত অনুষ্ঠানমালা, এ্যাকশনধর্মী সাময়িক কমেডি এবং কিছু সরাসরি অনুষ্ঠানমালার অন্তর্ভুক্ত থাকে। চ্যানেলটি ১৯৯২ সালের ১লা অক্টোবর চালু করা হয়েছিল।
এটি মূলত শিশুদের উদ্দেশ্য করে এবং ৭-১৫ বছর বয়সের মধ্যে থেকে (তের হইতে উনিশ বয়সী বালক/বালিকাদের) বিনোদনমূলক চ্যানেল হিসেবে তৈরী করা হয়। নির্বাচিত অনুষ্ঠানমালার জন্য একটি স্প্যানিশ ভাষার অডিও ট্র্যাক স্যাপ এর মাধ্যমে ব্যবহারযোগ্য; কিছু ক্যাবল এবং উপগ্রহ কোম্পানি এটিকে স্প্যানিশ ফিডে থেকে পৃথক চ্যানেল হিসেবে করার জন্য অফার দেন।
২০১৩ সালের আগস্ট এর হিসাব অনুয়ায়ী, কার্টুন নেটওয়ার্ক মার্কিন যুক্তরাষ্ট্রের প্রায় ৯৮,৬৭১,০০০ পরিবারের টেলিভিশন (টেলিভিশনের সঙ্গে পরিবারের ৮৬.৪%) দেখে থাকেন।
৯ আগস্ট, ১৯৮৬, টার্নার ব্রডকাস্টিং সিস্টেম মেট্রো-গোল্ডউইন-মেয়ার/ইউনাইটেড আর্টিস্টস অধিগ্রহণ করে। ১৮ অক্টোবর, টার্নার জোরপূর্বক এমজিএম বিক্রি করে। যাইহোক, টার্নার ১৯৮৬ সালের মে মাসের আগে তৈরি বেশিরভাগ ফিল্ম এবং টেলিভিশন লাইব্রেরি রেখেছিল (কিছু ইউএ লাইব্রেরি সহ এবং টার্নার এন্টারটেইনমেন্ট কোং গঠন করেন। এর বিস্তৃত ফিল্ম লাইব্রেরি সহ। ১৯৯১ সালে, টার্নার অ্যানিমেশন স্টুডিও হান্না-বারবেরার লাইব্রেরিও কিনে। টেড টার্নার বেটি কোহেনকে (TNT- এর তৎকালীন সিনিয়র ভাইস প্রেসিডেন্ট) বেছে নিয়েছিলেন এই প্রোগ্রামগুলি রাখার জন্য একটি নেটওয়ার্ক তৈরি করার জন্য। ১৮ ফেব্রুয়ারী, ১৯৯২ তে টার্নার ব্রডকাস্টিং একটি অ্যানিমেশন লাইব্রেরির আউটলেট হিসাবে কার্টুন নেটওয়ার্ক চালু করার পরিকল্পনা ঘোষণা করে। ১ অক্টোবর, ১৯৯২ সালে, নেটওয়ার্কটি আনুষ্ঠানিকভাবে প্রথম ২৪-ঘন্টা একক-জেনার ক্যাবল চ্যানেল হিসাবে অ্যানিমেশনের মূল থিম হিসাবে চালু হয়েছিল। ধারাবাহিকতা ঘোষণাকারীরা এটিকে " কার্টুন নেটওয়ার্ক " বলতেন ১৯৯৫ সাল পর্যন্ত, যখন এটিকে আজকের মতোই কেবল কার্টুন নেটওয়ার্ক হিসাবে ডাকা হত।
১৯৯৪ সালে, হানা-বারবেরার নতুন বিভাগ কার্টুন নেটওয়ার্ক স্টুডিওস প্রতিষ্ঠিত হয় এবং "হোয়াট এ কার্টুন!" এ প্রোডাকসন শুরু হয় ‌‌। এই শোটি ১৯৯৫ সালে আত্মপ্রকাশ করেছিল, আসল অ্যানিমেটেড শর্টস অফার করে। ১৯৯৬ সালে, কার্টুন নেটওয়ার্ক দুটি অনুষ্ঠান সম্প্রচার করেছিল: "বিগ ব্যাগ", একটি লাইভ-অ্যাকশন/পুতুল শো যা চিলড্রেনস টেলিভিশন ওয়ার্কশপ দ্বারা উত্পাদিত হয় এবং "স্মল ওয়ার্ল্ড" একটি অ্যান্থলজি টিভি সিরিজ। টার্নার ব্রডকাস্টিং সিস্টেম টাইম ওয়ার্নারের সাথে একীভূত হয়। তারপর কার্টুন নেটওয়ার্ক আরো মূল প্রযোজনা চালিয়ে যেত ‌ পারে।
জি টিভি

জি টিভি হল একটি ভারতীয় ক্যাবল ও স্যাটেলাইট টেলিভিশন চ্যানেল যেটি জি ইন্টারটেইন্টমেন্ট এর উদ্যোগে ভারতের মুম্বাই ভিত্তিক একটি মিডিয়া এবং বিনোদন কোম্পানির মালিকানাধীন এবং পরিচালিত। এটি প্রাথমিকভাবে হিন্দি ভাষা ও ভারতের অন্যান্য আঞ্চলিক ভাষায় অনুষ্ঠানমালা প্রচারিত হয়। চ্যানেলটি দক্ষিণ পূর্ব এশিয়া, ইউরোপ, মধ্যপ্রাচ্য, আফ্রিকা, অস্ট্রালেশিয়া ও উত্তর আমেরিকাসহ বিশ্বের বিভিন্ন দেশে দেখা হয়। ইসেল গ্রুপের একটি অংশ হিসেবে এটি ভারতের প্রথম হিন্দি ভাষার ক্যাবল চ্যানেল হিসেবে ১৯৯২ সালের ২ অক্টোবর তারিখে সম্প্রচার শুরু করেছিল।
জি টিভি সুভাষ চন্দ্র কর্তৃক প্রতিষ্ঠিত করা হয়েছিল এবং দেশের প্রথম হিন্দি স্যাটেলাইট চ্যানেল হিসেবে ১ অক্টোবর ১৯৯২ সালে ভারতে চালু করা হয়েছিল। জি এর পূর্বে স্টার টিভি সঙ্গে একটি অংশীদারত্বমুলত সম্পর্ক ছিল। যাহোক একসময়ে স্টার টিভি জি টিভি এর সঙ্গে তাদের অংশীদারত্বের সম্পর্ক শেষ করে যখন রুপার্ট মার্ডক এর নিউজ কর্পোরেশনের স্টার টিভি প্রতিষ্ঠা করেন। জি টিভি ১৯৯৫ সালের মার্চে ইউকে প্রথম চালু করা হয়েছিল, যার পরিপ্রিক্ষিতে এশিয়ান টিভি হিসেবে যুক্তরাজ্য এবং ইউরোপে চালু করা প্রথম চ্যানেল হিসেবে মর্যাদা লাভ করে।
সনি এন্টারটেইনমেন্ট টেলিভিশন

সনি এন্টারটেনমেন্ট টেলিভিশন অথবা সংক্ষেপে সেট হল ভারতে হিন্দি ভাষার ভিত্তি করে সাধারণ বিনোদনমূলক টেলিভিশন চ্যানেল। এটি ১৯৯৫ সালের অক্টোবরে তারিখে চালু করা হয়েছিল এবং মাল্টি স্ক্রিন মিডিয়া প্রাঃ মালিকানাধীন (এমএসএম পূর্বের সেট ইন্ডিয়া প্রাইভেট লিমিটেড) যেটি সনি পিকচার ইন্টারটেইন্টমেন্টের একটি পরিপূরক হিসেবে পরিচিত ছিল। নেটওয়ার্কটির জনপ্রিয় অনুষ্ঠানগুলোর মধ্যে রয়েছে "সি.আই.ডি." এবং "কৌন বনেগা ক্রোড়পতি" তুমুল জনপ্রিয় অনুষ্ঠান।
সাম্প্রতি সময়ে সেট বাজারে অন্যান্য চ্যানেলের সাথে বিশেষ করে স্টার প্লাস, জি টিভি এবং কালারস এর সাথে শক্ত প্রতিযোগিতার সম্মুখীন হচ্ছে।
গড় হিসাবে প্রাইমটাইম টিভিআর অনুয়ায়ী জি টিভি ও স্টার প্লাস চ্যানেলের দুটি শো ছিল, যখন সনি এন্টারটেনমেন্ট টেলিভিশন ২০১১ সালের সেরা দশটি অ-কথাসাহিত্য অনুষ্ঠানের মধ্যে ৩টি শো ছিল।
"দ‍্য কপিল শর্মা শো"
"ইন্ডিয়ান আইডল"
চিনস্ট্র্যাপ পেঙ্গুইন

চিনস্ট্র্যাপ পেঙ্গুইন ("Pygoscelis antarctica") হল একধরনের পেঙ্গুইন যাদের দেখতে পাওয়া যায় সাউথ স্যান্ডউইচ দ্বীপপুঞ্জ, অ্যান্টার্কটিকা, সাউথ ওর্কনিস দ্বীপপুঞ্জ, সাউথ সেথল্যান্ড, সাউথ জর্জিয়া, বৌভেট দ্বীপপুঞ্জ, ব্যালিনি দ্বীপপুঞ্জ প্রভৃতি দ্বীপপুঞ্জতে। তাদের মাথার নিচের দিকে সরু কালো রঙের ব্যান্ডের মতন দাগ থাকে বলে এদের নাম এরম দেওয়া হয়েছে এবং এই কালো দাগের জন্য এদেরকে দেখে মনে হয় যেন এরা মাথায় হেলমেট পড়ে আছে। আর এই রকমের রঙের জন্যই এদেরকে অন্যান্য পেঙ্গুইনদের থেকে খুব সহজেই চেনা যায়। এদের অন্যান্য নামগুলো হল "রিংড পেঙ্গুইন", "বিয়ার্ডেড পেঙ্গুইন", "স্টোনক্র্যাকার পেঙ্গুইন" ইত্যাদি।
চিনস্ট্র্যাপ পেঙ্গুইন ৬৮ সেমি (২৭ ইঞ্চি) পর্যন্ত বাড়তে পারে এবং এদের ওজন হয় ৬ কেজি (১৩.২ পাউন্ড)। যদিও কিছু কিছু সময় তাদের ওজন ৩ কেজি (৬.৬ পাউন্ড) হয়ে যেতে পারে, এই ঘটনা ঘটে প্রধানত প্রজনন চক্রের জন্য। পুরষরা মহিলাদের থেকে আকারে বড় এবং ওজনেও বেশি হয়।
প্রাপ্তবয়স্ক চিনস্ট্র্যাপ পেঙ্গুইনদের ফ্লিপার হয় কালো রঙের এবং এদের ভিতরের দিকে এবং ধারের দিকে সাদা দাগ থাকে। চোখের পিছন পর্যন্ত সাদা রঙের হয় চিনস্ট্র্যাপ পেঙ্গুইনদের এবং তা পিছনের দিকে লালচে বাদামি রঙের হয়ে যায়। এদের গাল এবং গলা দুটোই হয় সাদা রঙের এবং এদের ঠোঁট হয় কালো। এদের পা খুব শক্তিশালী হয় এবং লিপ্তপদাঙ্গুলিযুক্ত পা হয় গোলাপী রঙের। এদের পাখনার কালো এবং সাদা রঙের মিশ্রণ এদের জলের মধ্যে শিকারীদের থেকে ছদ্মবেশ বজায় রাখতে সাহায্য করে। যখন ওপর থেকে দেখা হয় তখন এদের কালো পিঠটা জলের মধ্যে মিলে যায়, এবং যখন নীচ থেকে দেখা হয় তখন এদের বুকের দিকটা সাদা রঙের হয় বলে ওপরের সুর্যাস্তের সাথে মিশে যায় বলে এদেরকে বোঝা যায় না। এরম ভাবেই এরা শিকারীদের হাত থেকে নিজেদের বাচিয়ে রাখার চেস্টা করে।
এরা প্রধানত মাছ, চিংড়ি ইত্যাদি খেয়ে বেঁচে থাকে। তারা জলে ৮০ কিলোমিটার (৫০ মাইল) পর্যন্ত সাঁতার কেটে শিকার ধরতে যায়। চিনস্ট্র্যাপ পেঙ্গুইনরা বরফ জলের মধ্যে সাঁতার কাটতে পারে কারণ এদের পাখনাগুলো খুব সংযুক্ত যা একটি জলরোধী কোট হিসেবে ব্যবহৃত হয়। এদের শরীরের মোটা চর্বি নিরোধক প্রদান করে এবং ফ্লিপার ও পায়ে রক্ত ধমনী গুলো তাপ সংরক্ষণের জন্য ব্যবহৃত হয়।
তারা ব্যারেন দ্বীপপুঞ্জতে বসবাস করে এবং শীতকালে হিমশৈলের ওপরে এরা সমবেত হয়। এছড়াও আন্ট্রাকটিক পেনিনসুলাতে এদের বসবাস করে। এদের প্রধান শিকারি হল চিতাবাঘ শীল। ১৬ মিলিয়ন চিনস্ট্র্যাপ পেঙ্গুইনদের আয়ু প্রধানত ১৫-২৩ বছর।
চিনস্ট্র্যাপ পেঙ্গুইনরা পেঙ্গুইন প্রজাতির মধ্যে সবথেকে আক্রমণাত্মক প্রজাতি বলে মনে করা হয়।
চিনস্ট্র্যাপ পেঙ্গুইনদের প্রধান শিকারি হল চিতাবাঘ শীল। এদের বাচ্চারা বা ডিম সিথবিল, ব্রাউন স্কুয়া ইত্যাদি পাখিদের দ্বারা শিকার হতে পারে। এছাড়াও সি লায়ন হল এদের আকেটি প্রধান শিকারী।
স্থলভাগে এরা গোলাকার বাসা বাঁধে পাথর দিয়ে। এবং তারা দুটো ডিম পারে। এই ডিম মহিলা এবং পুরুষ দুজনেই তা দেয় ৬ দিন করে। ৩৭ দিন পরে ডিম ফেটে বাচ্চা হয়। এদের পিঠ হয় লোমশ ধূসর রঙের এবং নিচের অংশ হয় সাদা রঙের। ২০-৩০ দিন বাচ্চারা বাসায় থাকে বড়দের দলে যোগ দেবার আগে। ৫০-৬০ দিন পরে তারা এই পাখনা ছেড়ে প্রাপ্তবয়স্কদের পাখনা পায় এবং তারপরই এরা সমুদ্রে যায়।
ইউনাইটেড কমিউনিকেশন সার্ভিস

ইউনাইটেড কেবল অপারেটর সার্ভিস লিমিটেড হল বাংলাদেশের সবচেয়ে বড় কেবল অপারেটর। প্রকৃতপক্ষে এটি হল কেবল অপারেটরদের একটি সম্মিলিত প্রতিষ্ঠান। এর প্রধান এলাকা হল ঢাকার মেট্রোপলিটন এলাকা। এইসিএস এর রয়েছে ঢাকা শহরের সবচেয়ে বড় অপটিকাল ফাইবার যা ৪০০ কিমি জুড়ে ফাইবার অপটিক কেবল দ্বারা সুসজ্জিত এবং কয়েক ডজন কেবল টেলিভিশন অপারেটর এর সাথে সংযুক্ত রয়েছে। ইউ.সি.এস. দাবি করে, ঢাকার ৫৫ শতাংশ কেবল টিভি মার্কেট শেয়ার তাদের আওতায় রয়েছে।
ইউসিএস বর্তমানে ৮২টি চ্যানেল প্রদান করছে যার মধ্যে বিনামূল্যে ও সাবস্ক্রিপশন উভয় রকমের টিভি চ্যানেল রয়েছে| ইউ.সি.এস. বর্তমানে শুধু অ্যানালগ ফরমেটে চ্যানেল প্রদান করছে|
রবার্ট ওয়েন্ডেল লাকি

রবার্ট ওয়েন্ডেল লাকি একজন তড়িৎ প্রকৌশলী, উদ্ভাবক এবং গবেষণা ব্যবস্থাপক, যিনি বেল ল্যাব্‌স এবং টেলকর্ডিয়া টেকনোলজিস এ কাজ করেছেন। তিনি ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স এর একজন ফেলো এবং ন্যাশনাল অ্যাকাডেমি অব ইঞ্জিনিয়ারিং এর একজন সদস্য।
লাকি ১৯৩৬ সালের ৯ জানুয়ারি পেন্সিলভেনিয়ার পিটসবার্গে জন্মগ্রহণ করেন। তিনি পারডু বিশ্ববিদ্যালয় থেকে তড়িৎ প্রকৌশলে ১৯৫৭ সালে বিএস, ১৯৫৯ সালে এমএস এবং ১৯৬১ সালে পিএইচডি ডিগ্রি লাভ করেন। তিনি ১৯৬১ সালে বেল ল্যাব্‌স এ যোগদান করেন।
চ্যাথাম পেঙ্গুইন

চ্যাথাম পেঙ্গুইন ("Eudyptes warhami") হল পেঙ্গুইন পাখিদের একটি প্রজাতি যেটা এখন বিলুপ্ত হয়ে গেছে। এই ঘটনাটি জানা গেছে শুধুমাত্র জীবাশ্ম থেকে এবং হাড় থেকে। এদের একটি পাখিকে ঊনবিংশ শতাব্দীর কিছু সময় প্রধানত ১৮৬৭ থেকে ১৮৭২ পর্যন্ত বন্দী রাখা হয়। এরা অন্যান্য পেঙ্গুইনদের থেকে অনেক রুগ্ন ছিল এবং এদের আকারও অনেক ছোটো ছিল।
বড়নখা

বড়নখা বা ছোটপানা (), (বৈজ্ঞানিক নাম: "Monochoria hastata") একটি Pickerel weed পরিবারের একটি উদ্ভিদ। এটি জলজ আগাছা জাতীয় উদ্ভিদ। বাংলার গ্রামেগঞ্জে হাওড় বিলের পাড়ে একে দেখা যায়। একটি আন্তর্জাতিক গবেষণাপত্রে এই ফুলকে বিপদাপন্ন হিসেবে শনাক্ত করা হয়েছে। বড়নখা মূলত বায়বীয় কাণ্ডের জলজ বীরুৎ শ্রেণীর উদ্ভিদ। ধান ক্ষেতের মধ্যেও মাঝে মাঝে পাওয়া যায়। ৫০ সেমি থেকে ১৫০ সেমি পর্যন্ত বড় হয়। এটি বর্ষজীবী। এটির পাতা সব্জী হিসাবে খাওয়া যায়। এদের পাতা বর্শাকৃতির এবং তা থেকেই ইংরেজি নামটি এসেছে বলে মনে করা হয়।
এটির ঔষধি গুনাগুণ রয়েছে, শিকড় পেটের সমস্যা ও যকৃতের সমস্যায় ব্যবহার করা হয়। চুলকানি (scabies) জন্য এটার ব্যবহার রয়েছে। দাঁতের ব্যথায় শিকড়ের রস এবং হাঁপানি রোগে কাণ্ডের ছাল বেশ ফলদায়ক।